Dunyo xabarlari » Onlayn.uz | Super Portal TaS-IX\nwWw.Onlayn.Uz | Super universal Tas-ix Portal !!! » Информация » Dunyo xabarlari\nНигериядаги қишлоққа уюштирилган ҳужум натижасида 30 киши ҳалок бўлди\nНигериянинг марказий қисмида жойлашган Шононг қишлоғига 6 январь куни жангарилар томонидан уюштирилган ҳужум натижасида 30 киши ҳалок бўлди. Бу ҳақда, маҳаллий аҳолига асосланиб, Agence France-Presse хабар бермоқда.\nГувоҳларнинг сўзларига кўра, қуролланган шахслар Шононгга 6 январь куни тонгда ҳужум қилишган – одамларга қарата ўт очилган, уйлар ёқилган, уй ҳайвонлари эса ё ўлдирилган, ёки олиб кетилган.\nҚишлоққа ҳужум уюштирган гуруҳ тўғрисида маълумотлар йўқ.\nНигерияннинг мусулмонлар нисбатан кўп бўлган шимоли ва асосан насронийлар истиқомат қиладиган жануби орасидаги марказий қисмида миллий ва диний асосда мунтазам қуролли тўқашувлар юз бериб туради.\nHuman Rights Watch инсон ҳуқуқларини ҳимоя қилиш ташкилотининг 2013 йил декабридаги маълумотларига кўра, сўнгги ўн йил давомида ҳудуддаги низолар натижасида ўн мингдан ортиқ киши қурбон бўлган, эътиборли томони, ҳалок бўлганларнинг бир неча минги сўнгги уч йилда ҳалок бўлган.\nБағдоддаги ишратхонада 12 кишини отиб ташлашди\nБағдодда жангарилар шаҳарнинг шарқий қисмида жойлашган ишратхонада 12 кишини отиб ташлашди. Бу ҳақда 7 январь, сешанба куни Agence France-Presse хабар тарқатди.\nИшратхонага қуролли ҳужум Бағдод шарқидаги Заюн туманида амалга оширилган. Натижада етти аёл ва беш эркак ҳалок бўлган. Ҳужум учун жавобгарликни ҳозирча ҳеч ким ўз бўйнига олгани йўқ.\nАввалроқ, 2013 йилнинг майида ҳам Бағдоднинг худди шу туманида бошқа бир ишратхонага ҳужум уюштирилган эди. Ўша ҳужум натижасида 12 киши ҳалок бўлганди.\n2012 йилда Ироқдан Америка қўшинлари олиб чиқилганидан сўнг, мамлакатдаги зўравонликлар тўлқини сезиларли кучайди. Жумладан, 2013 йил бошидан бери Ироқдаги қуролли тўқнашувлар натижасида ҳалок бўлганлар сони саккиз мингдан ошиб кетган. БМТ маълумотларига кўра, бу 2008 йилдан бери қайд этилган энг юқори кўрсаткичдир.\nАҚШда ижтимоий тўловлар билан боғлиқ катта фирибгарлик фош этилди\nАҚШ ҳуқуқни муҳофаза қилиш органлари суғурта ва ижтимоий тўловлар билан боғлиқ катта фирибгарликни фош этишди, дея хабар бермоқда Agence France-Presse. Фирибгарликда иштирок этиш айби билан 7 январь куни Нью-Йоркда 106 киши, жумладан, 80 нафар собиқ полициячи ва ўт ўчирувчилар ҳибсга олинган.\nТергов маълумотларига кўра, жиноий схемада иштирок этган полициячилар ва ўт ўчирувчилар хизмат вазифасини бажариш вақтида орттириб олганини таъкидлаб, ўзларини жароҳатдан кейинги стресс касаллиги, тушкунлик ёки ҳадеб хавотирга тушавериш каби руҳий касалликка чалингандек қилиб кўрсатишган. Гумонланувчилар меҳнатга лаёқатсиз деб топилганидан сўнг, уларга ижтимоий тўловлар белгиланган.\nТўловлар миқдори ҳар турли ҳолатларда 30 минг доллардан 50 минг долларгача бўлган. Айни вақтда, суриштирув ишлари натижасида маълум бўлишича, жиноий схема иштирокчилари одатий кун тартибида яшашда давом этаверишган: улардан бири вертолёт бошқариб юрган бўлса, бошқаси Лас-Вегасдаги казинода мунтазам қимор ўйнаб келган.\n7 январь куни фирибгарликка алоқадор деб гумон қилинган жами 106 киши ҳибсга олинди. Шу куннинг ўзида уларга айблов эълон қилинди. Тергов маълумотларига кўра, тўрт киши жиноий схема ташкилотчилари бўлган. The New York Times’нинг ёзишича, айбланувчилар орасида 83 ёшли прокурор ва ФТБ вакили, 89 ёшли ижтимоий тўловлар бўйича маслаҳатчи ва 61 ёшли Нью-Йорк полиция детективлари касаба уюшмаси аъзоси бор.\nГумонланувчиларнинг 72 нафари собиқ полициячилар бўлиб чиққан, яна 8 нафари эса – собиқ ўт ўчирувчилардир. Уларнинг аксарияти 2001 йил 11 сентябридаги террорчилик ҳаракати талофатларини бартараф этишда иштирок этган – улар ижтимоий тўловларга асос бўлган руҳий касалликларига сабаб қилиб айнан шу воқеалардаги иштирокни кўрсатишган.\nТерговнинг аниқлашича, ушбу жиноий схема 1988 йилда ўйлаб топилган. Ушбу схема сабаб мингдан ортиқ одам ноқонуний ижтимоий тўловлар эгасига айланишга муваффақ бўлган. Жиноий гуруҳ ҳаракатлари натижасида давлатга 400 миллион доллар зарар етказилгани айтилмоқда. Манбаларнинг The New York Times’га маълум қилишича, шаҳар полицияси яқин вақт ичида яна 50 кишини ҳибсга олишни режалаштирмоқда.\nИспания маликасига солиқлардан бўйин товлаш айби қўйилди\nИспания қироли Хуан Карлоснинг кенжа қизи малика Кристина солиқ тўловларидан бўйин товлаш, пулларни ювиш ва бошқа молиявий жиноятлар бўйича айбноманинг эълон қилиниши учун Майорка судига чақирилди. Бу ҳақда, суд баёнотига асосланиб, 7 январь куни Agence France-Presse ахборот агентлиги хабар тарқатди.\nReuters агентлигининг қайд этишича, малика 8 март куни суд ишида иштирок этиши кутилмоқда.\nМалика турмуш ўртоғи, герцог Иньяки Урдангариннинг фаолияти сабаб шубҳа остида қолган. Урдангаринни ҳам молиявий фирибгарлик, солиқ тўловларидан бўйин товлаш, ҳужжатларни сохталаштириш ва олти миллион евро миқдоридаги жамоат маблағларини талон-тарож қилишда айблашмоқда.\nМалика Кристина ва унинг эри ўзига қўйилган айбловларни рад этмоқда. Жуфтлик уларга нисбатан қўйилаётган айбловлар устидан аппеляция бериши мумкин.\nҚироллик оиласи вакилларига нисбатан тергов ишлари уч йил аввал бошланган эди. Ўшанда терговчилар диққати марказига Иньяки Урдангариннинг Noos Institute хайрия ташкилоти тушган эди. Тахминларга кўра, Урдангарин йирик тадбирларни ташкил этиш бўйича фойдали шартномаларни қўлга киритишда ўзининг нуфузли алоқалари ва танишларидан фойдаланган. Айни вақтда, у лойиҳаларнинг нархини ошириб кўрсатган, қўлга киритилган пулларни эса офшорлардаги банк ҳисоб рақамларига кўчирган.\n2013 йилнинг апрелида терговчи Хосе Кастро ушбу иш бўйича малика Кристинага нисбатан айбловларни илгари сурганди. Тергов давомида у малика ўз турмуш ўртоғининг фирибгарликларидан бохабар бўлгани ва бу борада уни қўллаб-қувватлаган, деган хулосага келган. Бироқ, май ойида суд ушбу айбловларни «етарли даражада асосга эга эмас» деб топиб, маликадан олиб ташлаганди.\nМалика Кристина суд олдида жавоб берган қиролнинг Испаниянинг янги тарихидаги дастлабки яқин қариндошига айланиши мумкин. Унга ва унинг эрига нисбатан тергов бошланганидан сўнг, у омма олдида кўринмасликка ҳаракат қилиб кеади. Reuters’нинг қайд этишича, у болалари билан Женевага кўчиб ўтга, Урдангарин эса Испанияда қолган.\nҚироллик уйидан узоқлашишга қанчалик ҳаракат қилинмасин, ушбу можаро бутун қироллик оиласи обрўси ўзининг салбий таъсирини кўрсатди. Яқинда ўтказилган ижтимоий сўров натижаларига кўра, испанияликларнинг 62 фоизи қирол Хуан Карлос Биринчи тахтдан воз кечиши керак, деган фикрда.\nҚисқа муддатли таътилга чиқарилган грециялик террорчи қамоққа қайтмади\nГрецияда «17 ноябрь» террорчилик ташкилоти аъзоси Христодулос Ксирос маъмурият томонидан берилган Янги йил таътилидан сўнг қамоқхонага қайтиб келмади. Бу ҳақда Agence France-Presse ахборот агентлиги хабар бермоқда.\n56 ёшли Ксирос қамоқхонани 1 январь куни, қариндошлари билан кўришиш учун тўққиз кунлик таътил олганидан сўнг тарк этганди, бироқ 6 январь куни Халкидики полиция бўлинмасида қайд этишга келмай, таътилда бўлиш қоидаларини бузган.\nКсироснинг адвокати ўз мижозидан ҳеч қандай хабар келмаганини маълум қилган, бироқ, унинг қайд этишича, Ксиров «ўзининг сиёсий қарашларидан келиб чиқиб, қочиш ҳақида қарор қабул қилган бўлиши мумкин».\nОлти умрбод қамоқ жазосига ҳукм қилинган Христодулос Ксиросга еттинчи марта қисқа муддатли таътил берилган эди. Дастлабки олти таътилда ҳеч қандай фавқулодда ҳолат юз бермаган эди. Судланган террорчининг йўқолиши муносабати билан Греция полицияси юқори жанговар тайёргарлик ҳолатига ўтказилган. «17 ноябрь» ташкилотининг қолган аъзолари, жумладан, Христодулос Ксироснинг икки ака-укаси ҳибсда қолмоқда.\n«17 ноябрь инқилобчи ташкилоти» ўз номини Грециядаги ҳарбий хунтага қарши бўлиб ўтган 1973 йилги норозилик намойишларининг сўнгги кунидан олган. Асосан талабалар иштирок этган ушбу намойишлар ҳарбий томонидан аёвсиз бостирилган.\n1975-2002 йиллар оралиғида фаолият олиб борган ўта сўл кайфиятдаги «17 ноябрь» ташкилоти ушбу давр оралиғида Европа, Буюк Британия ва АҚШда 103та терактни амалга оширган. Ушбу ҳаракатлар натижасида 23 киши – сиёсатчилар, бизнесменлар, ҳарбийлар, полициячилар, журналистлар ҳалок бўлган.\n2002 йил июнида Греция полицияси навбатдаги терактни амалга ошириш вақтидаги муваффақиятсизлик натижасида Саввас Ксиросни – Христодулос Ксироснинг укасини ҳибсга олган. Савваснинг қўлга туширилиши ташкилотнинг бошқа аъзоларининг ҳам ҳибсга олиниши ва амалда ташкилотнинг йўқ қилиниши билан тугаган. Ташкилотнинг аксарият аъзолари умрбод қамоқ жазосига ҳукм қилинган.


Ўзбекистон ТИВ: Маккадаги бахтсиз воқеа туфайли ҳалок бўлганлар орасида ўзбекистонликлар йўқ\n15:54 / 12.09.2015\nЎзбекистон Республикаси Ташқи ишлар вазирлиги 2015 йилнинг 11 сентябрь куни маҳаллий вақт билан соат 17:10да Макка шаҳридаги «Ҳарам» масжидида қурилиш кранининг қулаб тушиши оқибатида юз берган фожиали ҳодиса қурбонлари орасида Ўзбекистон фуқаролари йўқлигини маълум қилди.\nБундан олдинроқ, Дин ишлари бўйича қўмита матбуот хизмати ҳам Макка шаҳрида юз берган бахтсиз воқеа вақтида ўзбекистонлик зиёратчилар жабр кўрмагани ҳақида маълум қилганди.\nЭслатиб ўтамиз, 11 сентябрь куни Саудия Арабистонининг Макка шаҳридаги Ал-Ҳаром масжиди устига ҳудудда давом этаётган кучли шамол туфайли қурилиш крани қулаб тушди. Охирги маълумотларга кўра, ушбу фожиа оқибатида 107 киши ҳалок бўлган ва 238 киши жароҳатланган.\n11 сентябрь ҳолатига кўра Макка шаҳрида ҳозир бўлиб турган 2683 нафар ўзбекистонлик зиёратчи мавжуд. Зиёратчиларнинг асосий қисми табиий офат вақтида меҳмонхонада бўлган.


Йигитали Мамажонов иккинчи хотини — чимкентлик Нигина билан ажрашиш сабабини маълум қилди (видео) - Daryo\n13:47, 04.08.2021 97861\nЙигитали Мамажонов «Дарё» интернет нашри учун эксклюзив интервью берди. Интервьюни «Дарё» мухбири Феруз Муҳаммад ташкиллаштирди.\nЙигитали Мамажонов 2017 йилда чимкентлик Нигина исмли қиз билан оила қурган эди. Актёр суҳбат давомида иккинчи аёли Нигина билан ажрашиш сабаблари ҳақида гапириб берди.\nИккинчи аёлим бу ҳам бир синов бўлди. Инсон бахтли бўлишга арзимайдими, уни бахтли қила оламан, деганман. Иккинчи аёлимнинг ҳам биринчи турмуши бўлмаган. Биринчи турмушидан бир-икки йил ўтиб учрашиб қолганмиз. Қандайдир бир жиҳатлари ёққанлиги учун, ҳам эркак киши сўққабош бўлиб, бўйдоқ юриши яхши бўлмаганлиги учун унга турмушга чиқишни таклиф қилганман. Озгина бирга яшадик.\nУларнинг тарбияси бизнинг тарбиямизга тўғри келмас экан. Уларни ҳам ёмонламайман. Иккинчи аёлим ўзимдан тўрт ёш кичкина эди. У ҳам ҳаётида ўзига яраша қийинчиликларни, ҳар хил одамларни кўрган, оилавий муаммоларни билган, турли синовлардан ўтган эди.\nМенинг характерим жуда оғир, айтган гапимни қилдирмасам бўлмайди. Бир нарсани ундан жуда қаттиқ илтимос қилганман, айтганимни қилмаган, у бурчга рози эмасман, ўзим билганимни қиламан, деган. Унда майли, билганингни қилавер, деганман. Қилмайман, дегандан сўнг уни уриб, жоҳиллик билан айтганингизни қилдирмайсиз-ку, тўғрими? Шундан сўнг у томонга қараб йўл юрилмаган.\nДемак шундай бўлиши керак экан, бу ҳам хатоларимдан бири бўлган.\nМаълумот учун, Йигитали Мамажоновнинг иккинчи турмушидан қиз фарзанди бўлиб, у 2018 йилнинг 17 февраль куни Қозоғистоннинг Чимкент шаҳрида дунёга келган. Йигитали Мамажонов 2018 йилда актриса Муқаддас Саъдуллаева билан қонуний турмуш қурганини маълум қилди.\n«Севган қизим Ўзбекистондан эмас ва шоу-бизнесга алоқаси йўқ». Йигитали Мамажонов — унаштирилган қизи ҳақида\nЙигитали Мамажонов чимкентлик қизга уйландими?\n09:56, 18.09.2021 44822\n20:10, 30.08.2021 37187\n14:59, 08.09.2021 33028\n13:28 Бугун 72\n13:07 Бугун 1073\n12:48 Бугун 7692\n12:27 Бугун 9691\n20:55, 23.09.2021 83611\n18:30, 24.09.2021 72318\n16:40, 23.09.2021 66052\n18:11, 23.09.2021 62877


Ҳамма нарса ҳамжиҳатлигимизга боғлиқ – Jurnalist\nR S2020-04-11T10:15:15+05:0011 Aprel, 2020|Умумий янгиликлар, Ҳафта мақоласи|\n– Талаба ўзининг илм талабгори эканини, ўз соҳаси нуқтаи назаридан муайян касб эгаси бўлиб эл-юртнинг корига ярашини ҳис этсин. Яратилаётган имкониятлардан уй шароитида бўлса-да, унумли фойдалансин. Ўзини келажак бунёдкори, Президент ғояларига камарбаста эканини доимо идрок этиб яшаши, интилиши, изланиши шарт.\n– Ота-оналар фарзандларининг тарбиясига масъул эканини, у жамият учун қандай фарзанд ўстираётганини билиши, бу борада, яъни, назорат этишда профессор-ўқитувчиларга қўшқанот ва фарзандларига ибрат бўлишлари керак. Чунки, фарзанд олаётган тарбиясига қараб ота-она учун ё жазо, ё мукофотдир. Карантин вақтида айрим масъулиятсиз шахслар турли оммавий маросимлар ўтказганини сира оқлаб бўлмайди. Ота-оналар маҳалла билан ҳаммаслакликда иш тутиши керак. Фарзандларига бунинг оқибатини тушунтириши, халқимиз ҳаётига хавф солаётган бундай номаъқул ишларга нисбатан кескин чоралар кўрилиши борасида тушунчалар бериши шарт. Мулоқот ва муносабатлар жараёнида мутахассислар таъкидлаган “япон феномени”ни қўллашни ўргатишлари керак.\n– Профессор -ўқитувчилар фақат аудиторияда эмас, балки таълим беришнинг турли замонавий технологияларини чуқур эгаллашлари асносида шогирдларига ўрнак ва намуна бўла олишлари талаб этилади. Ўз устида ишлаши, соҳаси, фани нуқтаи назаридан янгиликлардан бохабар бўлиб кенг қамровли билимга эга бўлишлари талаб этилади.\nРаҳимбой Жуманиёзов, Тошкент ирригация ва қишлоқ хўжалигини механизациялаш муҳандислари институти Матбуот хизмати раҳбари, доцент


Онгдаги бўшлиқ у вақтни тўғри тақсимлаш орқали йўқолади — Ishonch Gazetasi\n«Ҳаётни севсанг, вақтни бой берма, чунки вақтдан ҳаёт яралади», деган эди файласуфлардан бири. Дарҳақиқат, вақтнинг қийматини ҳеч нарса билан ўлчаб ҳам, қиёслаб ҳам бўлмайди. Аждодларимиз қолдирган улкан моддий ва маънавий мерос баъзан кишида «улар вақтдан ўзиб кетмаганмикан?», деган иштибоҳни туғдиради. Аслида ҳам шундай. Улар қилган айрим ихтиро ва кашфиётларни инсон зоти амалга ошира олмайдигандек кўринади. Бироқ бу ҳақиқат. Ҳақиқат шундаки, улар ўзларига берилган вақт — умрдан керакли ва унумли фойдалана олишган.\nХўш, ҳозирги ёшлар «вақт» тушунчасининг туб маъносини тўғри англаб етмоқдами? ХХI аср «технологиялар асри» деб аталмоқда. Аслида эса «технологияларга қул бўлган аср» деб атасак, тўғри бўларди. Чунки инсоният бугун ўзи яратган ихтироларнинг асирига айланган. Замонавий инсон ҳаётини телефон, компьютер, iPadларсиз тасаввур қилиш жуда қийин. Уларсиз киши ҳаётида бўшлиқ юзага келади. Шу бўшлиқни қандай тўлдириш эса ҳар кимнинг ўзига боғлиқ.\nШу ўринда қуйидаги маълумотни келтириб ўтишни лозим топдик. Англиялик Стивен Ковин деган тарбиячи аудиторияда ажойиб бир машғулот ўтказган. У 5 литрли шаффоф идиш олдига муштдек-муштдек келадиган бир неча тошни қўйиб, ўтирганлардан «Нима деб ўйлайсизлар, шу тошлардан нечтаси бу идишга сиғади?» деб сўрайди. Турли фикрлар айтилгач, идишга бир нечта тошни солади. Унинг «Идиш тўлдими?» деган саволига ҳамма бир овоздан «Ҳа» деб жавоб қайтаради.\nКейин у идишга сиққанича шағал тўкади. Шағал тезда тош ораларига жой бўлади. Стивен «Энди-чи?» деб сўрайди. Бу сафар улар «Шубҳасиз», деб жавоб қайтаришади. У энди идишга бир челак қум ағдаради. Қум зарралари тезда тош ва шағал ораларига жойлашади. Стивен бояги саволини такрорлайди. Улар «Бу сафар аниқ тўлди, энди унга ҳеч нарса солиб бўлмайди», дейишади. Шундан сўнг у идишга бир литр сувни ҳам қуяди. Сув ҳам идишдан жой олади. Стивен «Хўш, буларнинг ҳаммаси нимани билдиради?» – деб сўрайди атрофидагилардан. Аудиторияда турли фикрлар айтилади. У эса «Ҳаётда доимо бўшлиқ мавжуд, уни тўлдириш учун ишлаш керак бўлади. Бу тажрибанинг бошқа муҳим жиҳати ҳам борки, агар мен биринчи навбатда катта тошларни солмасам, идишда уларга жой қолмаган бўларди», дея хулоса билдирган.\nБиз бу тажрибани бежиз эсламадик. Келажакка юксак ишонч билан интилган ҳар бир ёш ҳаётда энг аввало, муҳим вазифаларни номуҳимларидан ажрата билиши керак. Бунда улар ўзларига ажратилган вақтларини тўғри ва аниқ тақсимлай олишлари муҳим аҳамиятга эга. Бинобарин, фарзандларимиз вақтини шундай тақсимлайликки, токи уларнинг онгида «қум» ва «шағаллар»га ўрин қолмасин.


Ишбилармон ва ишлаб чиқарувчилар кўргазмаси » Зарафшон Газетаси\nБулунғур туманида Ўзбекистон Республикаси Президенти соврини учун анъанавий тарзда ўтказиб келинаётган "Ташаббус" кўрик-танловининг туман босқичи бўлиб ўтди.\nУнда йигирмадан ортиқ иштирокчи ишлаб чиқариш, маҳсулот етиштириш ва миллий қадриятларимизни ўзида мужассам этган ҳунармандчилик намуналарини намойиш этди.\n– Корхонамиз 2016 йилда ўқув қуроллари ва спорт жиҳозлари ишлаб чиқариш йўналишида ташкил этилган, – дейди "Мумтоз Самарқанд" масъулияти чекланган жамияти директори Алибек Алимов. – Ҳозирда 12 нафар ишчи билан ҳар ойда ўртача 45 миллион сўмлик маҳсулот ишлаб чиқаряпмиз. Йил сўнгига қадар Германиядан замонавий ускуналар келтириб, ўқув қуролларининг янги турларини ишлаб чиқариш ҳисобига қўшимча 50 та янги иш ўрни яратишни режалаштирганмиз.\nКўрик-танлов якунига кўра "Энг яхши фермер" йўналишида "Соли ота" фермер хўжалиги бошлиғи Олим Солиев, "Энг яхши тадбиркор" йўналишида "Мумтоз Самарқанд" масъулияти чекланган жамияти раҳбари Алибек Алимов, "Энг яхши ҳунарманд" йўналишида Мўжизахон Ҳошимхонова ғолиб бўлди.\nСамарқанд туманида ўтказилган кўрик- танловда эса ишлаб чиқаришда фаоллик кўрсатган 50 нафарга яқин тадбиркор, фермер ва ҳунарманд ўзаро беллашди.\nУнда "Энг яхши тадбиркор" йўналишида "Миронқулстройсервис" масъулияти чекланган жамияти раҳбари Отабек Усмонов, "Энг яхши фермер" йўналишида "Истиқлол шуъласи" кўп тармоқли фермер хўжалиги бошлиғи Бахтиёр Одилов, "Энг яхши ҳунарманд" йўналишида Шероз Аноров биринчи ўринни эгаллади.\nFолиблар танловнинг вилоят босқичига йўлланмани қўлга киритишди.\nТашаббус янги ғояларга ундайди


ҚУЁШ НУРИДАН ҚУВВАТЛАНАДИГАН САМОЛЁТ ЎЗ ПАРВОЗИНИ АМАЛГА ОШИРДИ\nДобавлено: 13.09.2017, 11:48\nГавайи оролларида мажбурий қўнишни амалга оширган қуёш энергияси билан ишлайдиган “Solar Impulse 2” самолёти Оаху оролидаги аэродромдан ҳавога кўтарилиб, ер юзи бўйлаб парвозини давом эттирди.\nБертран Пиккард (Bertrand Piccard) бошқарувидаги бу самолёт айни пайтда Шимолий Америка қитъаси бўйлаб парвозини давом эттирмоқда. Мазкур ҳисоб бўйича 9-парвоз 62 соат давом этиши кутилмоқда. Бу дунё бўйлаб сафарга отланган қуёш самолётининг шу пайтгача амалга оширган парвозлари ичида энг узоғи эмас.\n“Solar Impulse 2”нинг энг олис сафари 117 соатни ташкил этган. Шу вақт ичида қуёш нури билан ишлайдиган ушбу самолёт Япониядан Гавайигача учиб келганди. Мазкур парвоз ўтган йилнинг июль ойида амалга оширилган. Унда учоқни Бертран Пиккарднинг шериги Андрэ Бошберг бошқарган.\nМазкур парвоз пайтида самолёт моторлари ҳаддан ташқари қизиб кетган ва у Гавайи ҳудудига қўнишга мажбур бўлган. Бу ерда самолётнинг ишдан чиққан батареялари алмаштирилгач, у яна ўнлаб маротаба синов парвозларини амалга оширган.


29 май 2022, Тошкент вақти: 14:17\n"Термиз халқаро аэропорти" Перрон техникаси бригадаси ходимлари иш жараëнида.\nКоронавирус пандемияси билан боғлиқ чекловлар боис Россия ўз ҳаво ҳудудини “Uzbekistan airways” компаниясининг мунтазам йўловчи рейслари учун очишга ошиқмаëтир.\nБунинг ортидан, асосан, Россия шаҳарларига мунтазам рейсларни амалга ошириб келган “Uzbekistan airways” миллий авиакомпанияси қарийб фалаж ҳолга тушган¸ аэропортлар ўз малакали муҳандис ва техникларини қисқартиришни бошлаган.\nТермиз халқаро аэрпортининг Озодликка боғланган ходимлари авиация соҳасидаги малакали мутахассисларни "кўчага ҳайдаш" бу соҳани янада чуқурроқ инқирозга етаклашини айтди.\nОзодлик билан ўзбек авиасаноатининг жорий вазияти ҳақида гаплашган транспорт соҳаси мулозими “Uzbekistan airways” ва унга алоқадор тизимлар инқирозининг бош сабаби коррупция ва бизнес стратегиясининг йўқлиги эканини таъкидлайди.\nТермиз аэропортидаги қисқартиришлар\nОзодликка мурожаат қилган "Термиз халқаро аэропорти” МЧЖ мутахассислари ўзларини “кўп йиллардан буён фаолият юритиб келаётган олий техник маълумотга эга кадрлар” деб таништирди.\nТермизлик мутахассисларга кўра¸ асосан, Россия шаҳарларига мунтазам рейсларни амалга ошириб келган бу аэропорт қатнов пандемия боис тўхтагани оқибатида¸ деярли “қуш қўнмас” ҳудудга айланган.\n"Ҳозирда ҳафтасига икки марта Тошкентга мунтазам рейс бор¸ холос. Ҳафтасига иккита Россияга чартер рейс қўйиляпти. Бу ердан бўш учиб¸ ўзимизнинг мигрантларни олиб келяпти. Мартдан бери ярим ой ҳақ тўланмайдиган таътилга чиқариляпмиз. Авиация муҳандислари ойига 600 минг сўм билан тирикчилик қилишга мажбурмиз. Мунтазам рейслар очилса¸ аҳвол ўнгланар деб турсак¸ қисқартириш бошланди”¸ - дейди шахси очиқланмаслигини сўраган термизлик муҳандислардан бири.\n“Авиация муҳандис ва техниклари бир кунда етишадиган кадр эмас!”\n“Термиз халқаро аэропорти” МЧЖ раҳбарияти қисқартириш режасига киритганлар орасида¸ айтилишича¸ПТБ - Перрон техникаси бригадаси ходимлари ҳам бор.\n“Ушбу ходимлар авиация соҳасининг олий техник маълумотига, "Ground handling" дастурлари бўйича Boeing-757,767 ва Airbus- 320 ҳаво кемаларига техник ёрдам кўрсатиш ҳуқуқига эга мутахассислар саналади. ПТБ ICAO (Халқаро фуқаролик авиацияси ташкилоти – таҳр.) талаблари асосида ҳаво кемаларини кутиб олиш, уларга техник хизмат кўрсатиш ва кузатиб қўйиш жараёнларида парвозлар хавфсизлигини таъминлаш бўйича асосий хизмат бўлими ҳисобланади.\nТермиз аэропорти 7-категорияга киради ва "КОСР" ( Команда по Обеспечению Спасательных Работ ) бўйича ПТБ бўлимининг бир сменасида 4 ходим - битта смена инженери ва учта авиамеханик талаб қилинади. Шундоқ ҳам ПТБ нинг битта сменасида авария-қутқарув ҳисоби бўйича талаб қилинган минимал ходим ишламоқда. Буни қисқартириш халқаро авиация стандартлари ва норматив-ҳуқуқий ҳужжатларга зиддир”¸ - дейди Озодлик гаплашган Термиз аэропорти мутахассисларидан яна бири.\nТермиз аэропорти маъмуриятининг Озодлик 13 октябрь куни боғланган мулозими пандемия боис оғир аҳволга тушиб қолган аэропорт ходимлари сонини қисқартириш бўйича Тошкентдан кўрсатма келганини тасдиқлади.\n“Uzbekistan airways”дан шунақа режа келди. Аҳволимиз чиндан ҳам оғир. Пандемия даврида ҳукумат берган ëрдам эвазига ходимларимизни 600 минг сўм билан бўлса ҳам, ушлаб келдик. Лекин рейслар қачон очилиши номаълум. Бу ëғи қишки мавсум. Авиация инженер ва механиклари кўчада ëтган кадрлар эмаслигини биз ҳам биламиз. Уларни кўчага ҳайдаш ниятимиз йўқ. Пенсионер ва номуҳим штатлардагиларни бўшатиб бўлса ҳам¸ уларни ушлаб қолишга ҳаракат қиламиз”¸- деди Термиз аэропортининг Озодлик гаплашган раҳбарларидан бири.\n“Муаммо илдизи пандемияда эмас...”\n12 октябрь кунги хабарида “Uzbekistan airways” миллий авиакомпаниясининг пандемия давридаги вазиятини баҳолаган Подробно.уз нашри уни “чуқур нокдаун” деб атади.\nAviasales хизматига таянган нашрга кўра¸ сентябрь ойида авиачипталарга талаб 2019 йилнинг айни ойидаги кўрсаткичнинг 68 фоизига чиққан бўлса-да¸ харид даражаси ўтган йилдаги кўрсаткичнинг атиги 7 фоизини ташкил қилган.\nБу шўнғишдаги асосий омил- Россия билан мунтазам рейсларнинг тўхтатилишидир¸ деб ëзган маҳаллий нашрга кўра¸ ўзбекистонликлар “қидирадиган” авиабилетларнинг 85 фоизи Россия шаҳарлари ҳиссасига тўғри келади.\nОзодлик билан суҳбатда Ўзбекистон транспорт тизими мулозими Россия ҳаво ҳудудининг мунтазам рейслар учун ëпиқ қолаëтгани “Uzbekistan airways” ва унга алоқадор тизимларни янада чуқурроқ инқирозга ташлаганини эътироф қилди.\nАйни пайтда бу мутахассис¸ пандемиягача ҳам банкротлик ëқасида бўлган бу компаниялар асл муаммоси илдизи “коррупция ва саводсиз бошқарув тизими”га бориб тақалишини таъкидлади.\n“Бутун транспорт соҳаси¸ хусусан¸ “Uzbekistan airways” давлат бюджетини сўриб келаëтган "паразит" тизимлардир. Уларни бошқараëтганлар мақсади давлатдан кўпроқ пул ундириш¸ундан ўз откат ва долясини олиш бўлиб қолган. Бу ерда бозор қонунлари билан фикрловчи мутахассис йўқ ҳисоби. Кейинги йилларда аэропортлар¸ хусусан¸ Термиз аэропортини қандай даромадли қилиш ҳақида стратегик лойиҳалар тақдим этилди. Бирортаси қабул қилинмади. Чунки Ўзбекистон аэропортлари Eriell, Jizzakh Petrolium каби гуруҳлар қўлида гаровда қолмоқда - авиакеросинни шулар сотади. Бу компанияларда сиëсий ҳокимият тепасидагиларнинг ўзи¸ ëки ўғил-қизлари ўтирипти! Дунëнинг қолган жойида 300-350 доллар бўлса¸ бизнинг аэропортларда 450 доллар! Бирор авиакомпания бизнинг аэропортга учишниям¸ транзитниям хоҳламайди. Ўзбекистон авиация тизимининг ҳозирги аҳволи нокдаун эмас¸ тўлиқ нокаутдир”¸ деди шахси очиқланмаслигини сўраган транспорт тизими мулозими.\nОзодлик билан суҳбат асносида авиация мулозимлари ҳозирги оғир вазиятдан чиқиш йўлларидан бири сифатида Ўзбекистон аэропортларининг сотувга қўйилиш эҳтимолини тилга олди.\nЎзбекистоннинг асосий ҳаво дарвозалари бўлган Тошкент ва Самарқанд аэропортларини “сотиб олиш”га шайланаëтганлар орасида сиëсий элитага алоқадор кўрилган йирик хусусий компаниялар номлари тилга олинмоқда.


Ҳафта давомида сизни нима кутмоқда (29 январь - 4 февраль )? - Darakchi\nҲафта давомида сизни нима кутмоқда (29 январь - 4 февраль )?\nМУНАЖЖИМЛАР БАШОРАТИ 29.01.2018, 10:57\nОилали бурж вакилларининг мазкур ҳафтада харажатлари кўпайиши кутилмоқда. Молиявий масалаларни турмуш ўртоғингиз билан ҳал қилганингиз маъқул. Агар севган инсонингиз билан бироз хафалашиб қолган бўлсангиз, ҳафтанинг иккинчи ярмида муносабатларни юмшатишингиз, у билан очиқчасига суҳбат қуриб, келишмовчиликларга барҳам берганингиз маъқул.\nАсосий муаммолар уй ва рўзғор ташвишлари билан боғлиқ бўлади. Янги ҳафтада уйингизда таъмирлаш ёки тозалаш ишларини олиб бориш мақсадга мувофиқ эмас. Ишхонада эса ҳамкасблар билан муносабатлар мустаҳкамланади. Мазкур ҳафтада яқинларингиз ва дўстларингиз билан дам олиш учун бошқа шаҳарга боришингиз мумкин. Мазкур кичик саёҳат сизни янада яқинлаштиради.\nГарчи ўз кучингизга ишонсангиз-да, атрофдагиларнинг ёрдамини рад этманг. Ҳафта боши иш юзасидан ҳамкорликлар учун жуда самарали. Кўзлаган мақсадингизга тез эришасиз. Ўтмишда сиз йўл қўйган ҳафсаласизлик ва дангасалик сабабли айрим кичик муаммоларга дуч келишингиз мумкин. Бундан эса асабларингиз таранглашиши аниқ. Энди вазиятдан чиқиб кетиш учун тер тўкиб меҳнат қилишингизга тўғри келади. Ҳафта якунида сизни эса мароқли ҳордиқ кутмоқда.\nАсосий эътиборингизни берган ваъдаларингизни бажаришга қаратинг. Бошлаган ишингизни ярмида ташлаб кетманг. Охирига етказилган юмуш сизга катта муваффақият келтириши аниқ. Бунинг учун эса бироз сабрлироқ бўлишни маслаҳат берамиз. Иш юзасидан ҳамкорлар кўламини кенгайтиришнинг ҳам айни вақти. Янги тузилган шартномалар албатта ижобий самара беради.\nБу ҳафтада мантиққа асосланиб тиниқ фикрлаш катта аҳамиятга эга. Ўз имкониятларингизни холис баҳолашга ҳаракат қилинг. Таваккал қилишга шошилманг. Оилавий муносабатларда эса юзага келган муаммоларни ҳал этишда ҳиссиётларингизга таянишни маслаҳат берамиз. Ишда кўрсатган фаоллигингиз турли мақтов эшитасиз. Табиийки, ўз-ўзидан ишчанлигингиз ортиб, янги-янги ғояларни амалга оширишга киришасиз.\nКўзланган натижаларни бермаётган айрим режаларингизга ўзгартириш киритишингизга тўғри келади. Кўп ишларни қайтадан кўриб чиқишингизга керак. Лекин айнан шундай қилсангиз, анчадан буён натижа бермаётган ишларингиз самарали якун топади. Эринчоққликка нуқта қўйиб, шахдам одимланг. Ҳафта ўртасида эса қандайдир муҳим дақиқаларни ўтказиб юборганингиздан ранжисангиз, сизни кутиб турган қувончли лаҳзалар бунинг ўрнини босибкетади\nҲафталик режа тузаётганингизда барча қизиқишларингизни қамраб олишга ҳаракат қилинг. Бу ишдаги муваффақиятингизнинг омили бўлиши мумкин. Ҳар бир туғилган янги фикрни шунчаки ҳавога совуриб юборманг. Уларни бир тизим асосида амалга ошириб борсангиз, катта ютуқларни қўлга киритасиз.\nБардош ва эътибор талаб қилинадиган вазиятларда эҳтиёткорлик билан ҳаракат қилинг. Йўл қўйган хатоларингиз яқин инсонларингиз олдида обрўйингиз тушиб кетишига сабаб бўлиши мумкин. Оила даврасида ҳам бироз жиддий бўлишни маслаҳат берамиз. Ҳиссиётдан кўра ақлга кўпроқ таянинг.\nБу ҳафта сизга имкониятлар олами ўз эшикларини очмоқда. Бошқалар рад этган иш устида жиддий ишлаб, ўз маҳоратингизни тўлиқ намоён этишингиз мумкин. Бундан фақатгина унумли фойдаланиш керак холос. Турмуш ўртоғингизга ва фарзандларингизга меҳрингизни сўзда эмас, амалда кўрсатишга ҳаракат қилинг.\nСурункали касалликларинг олдини олиш учун халқона даво чораларини қўллашга эринманг. Юқумли касалликлар юқтириб олишдан эҳтиёт бўлинг. Чунки иммунететингиз пасайган. Кўпроқ мева енг, сув ичинг. Овқатланиш тартибига риоя қилинг. Ишда эса имониятларингизга қараб йўл тутинг. Бўйнингизга кўп вазифа олиб олманг. Кўпдан бери тилини топа олмаётган бирор кишингиз билан ижобий муносабат ўрнатасиз. Аразлашганларингиз билан ҳам ярашиш фурсати келди. Қайсарлик қилмасдан, вақтни қўлдан бой берманг.\nФарзадларингиз хулқ-автори сизни қониқтирмаётган бўлса, танбеҳ, жаҳл қилиш, қўрқитиш билан бирор яхши натижага эриша олмайсиз. Яхшиси улар билан самимий ва дилдан гаплашинг. Нега бундай бўлаяпти, шунинг сабабини аниқланг. Кейин қизиқишларидан келиб чиқиб руҳлантиринг. Молк-мулк масаласида ҳал қилишини кутилаётган ишларингиз ўз ечимини топади. Иш фаолиятингизда эса яхшигина ютуқларга эришасиз. Албатта бу мукофотсиз қолмайди.\nБировларниг ишига аралашмаганингиз маъқул. Ҳамманинг ўз муаммоси, ўз ҳақиқати бор. Дўстона маслаҳатингизни ҳам нотўғри тушуниб қолишлари мумкин. Шахсий ҳаётда янги эшиклар очилиши кутилмоқда Балким сайёҳатга отланиб қоларсиз. Агар бирор янги соҳа ёки ҳунар ўрганишни дилингизга туккан бўлсангиз, айнан ҳозир отни қамчиланг.\nРежа билан иш қилсангиз, ютқазмайсиз. Яна оғзингизга маҳкам бўлиш ҳам тавсия этилади. Айниқса, синашта бўлмаган кишиларга сирингиз, дилингиздагиларни тўкиб солманг. Ҳафта сўнгида умр йўлдошингиз ёки севганингиз билан ўртангиздаги ришталар янада мустаҳкамланиб, бу кўнглингизга хотиржамлик бахш этади. Агар бирор узоқроқ манзилга отланадиган бўлсангиз, омад сизга кулиб боқади.


Биткоинни пул деса бўладими? / Ислом молияси\nHome Маълумот ва таҳлилТаҳлил\tБиткоинни пул деса бўладими?\n26.03.2021 2062 views\nМендан биткоин ҳақида кўпчилик сўрагани учун, у ҳақда ёзишга қарор қилдим.\nБиткоин ҳақида бирор нарса айтсангиз, баъзиларда бўладиган эътироз қуйидагича:\n“Сиз блокчейнни биласизми? “Майнинг” қандай бўлади, тушунасизми? Қандай қилиб билмай ҳукм айтасиз?”\nБундай эътирозли саволларнинг пайдо бўлиши эса, аслида ўша одамнинг шариатни тушунмаслигидан бўлади. Шуни инобатга олиб, мен биткоин ҳақидаги мулоҳазалар асосларини иложи борича содда тилда тушунтириб беришга ҳаракат қиламан. Юқоридаги эътирозлар хато эканини ҳам баён қиламан. Агар диққат билан ўқиб чиқсангиз, иншааллоҳ, ўзингизни қониқтирган жавобни топасиз. Марҳамат:\nШариатда молиявий – пул билан боғлиқ муомалалар икки турга бўлинади:\n1. Эвазли (معاوضة)\nЭвазсиз муомалаларга ҳадя, васият ва шу кабилар киради. Сиз бировга ҳадя берсангиз, у эвазига сизга ҳеч нарса бермайди. Демак, бу муомала эвазсиз муомала дейилади.\nЭвазли битимлар эса савдо, ижара, музораба ва бошқалардир.\nМасалан, ижарага уй олсангиз, сиз ижара ҳақини берасиз, иккинчи томон унинг эвазига уйдан фойдаланиш ҳаққини беради. Икки томондан эваз борлиги учун бундай битим шариатда عقد المعاوضة дейилади – яъни икки томондан эваз бўлган битим. Буни ўзбек тилида содда қилиб эвазли битим деса ҳам бўлади.\nЭвазли битимларда эваз – алмашинаётган нарса ё ўзида манфаат бор нарса бўлади, ё ўзида манфаати бўлмай, бошқа бир манфаатли нарса учун восита бўлади.\nЎзида манфаат бор нарса – масалан, гўшт, кийим, телефон, нон, уйдан фойдаланиш ҳаққи ва бошқалар. Буларни еса, кийса – хуллас фойдаланса бўлади.\nЭнди иккинчи тоифа нарсалар ўзида манфаат бўлмаган, бошқа нарса учун восита бўлган нарсалар. Булар “пул” дейилади. Қадимда пуллар тилла, кумуш ёки темирдан бўлган. Кейинроқ теридан ҳам пуллар қилишган. Ҳозир одатда қоғоздан бўлади. Буларни еб ёки кийиб бўлмайди. Пулнинг асосий вазифаси бошқа манфаатли нарсаларни олиш учун восита эканидир.\nШундай қилиб, биз шариатда пул нима эканини тушуниб олдик. Энди савол: Қадимда пуллар тилла, кумуш бўлган, энди қоғоз пуллар ишлатилади. Бирор нарса пул деб топилиши учун қандай шартлар бор?\nБирор нарса пул деб топилиши учун муайян жамиятда ўша нарса манфаатли нарсаларга восита ўлароқ барча ёки мутлақ кўпчилик томонидан қабул қилиниши кифоя.\nМасалан, 200 киши бир тайёрада (самолётда) Америкага учиб кетаётганди, йўлда тайёра қулаб, улар инсон қадами етмаган бир оролга келиб қолдилар. У оролда уларни биров қутқаргунча жон сақламоқчилар. Орадан ойлар ўтиб бирлари балиқ овлаб, бошқалари мева териб, яна бирлари кийим тикиб, бошқа нарсаларга алмаштирмоқчилар. Агар балиқни мевага пулсиз алмаштирсалар, бу ҳам жоиз, бу бизнинг тилда бартер, шариатда муқояза дейилади.\nБироқ агар ўзаро битимлар мураккаблашиб, товарлар ва хизматлар кўпайган сари улар пулга эҳтиёж сезсалар, ўзаро иттифоқ қилиб, теридан ёки махсус тошлардан пул ясаб олсалар бўлади. Агар шу пулни барчалари ёки кўплари қабул қилса, ўша тош ёки темир шариатда пул ҳукмида бўлади. Унга рибога оид қоидалар, закот ва бошқалар ҳукми берилади…\nЭнди асосий масалага қайтсак, хўш, биткоин мана шундай пул ҳисобланиши мумкинми?\nБунга жавоб беришдан олдин, яна бир муҳим тушунча билан танишиб чиқишимиз керак. Бу – молиявий пуфак тушунчаси. Уни инглиз тилида financial bubble ёки economic bubble дейдилар. Ўзбек тилида молиявий пуфак, иқтисодий кўпик ёки пуфак дейдилар, менимча, пуфак сўзи муродга яқинроқ бўлса керак.\nМолиявий пуфак қандай бўлади? Масалан, Акмалбой исмли бир киши оддий темирдан қандайдир бир жетонлар ясайди, масалан, 10 000 дона жетон. Ҳар бир жетонни муайян рақамлар билан рамзлаб – кодлаб чиқади.\nКейин айтадики, ким мендан шу жетонни сотиб олса, ундан эртага бошқалар 10% кўпроққа сотиб олишади. Бошланғич нархни масалан, 100$ деб белгилайди. Жуда қаттиқ реклама қилади. Бошида ўзининг одамлари сотиб олиб, бошқа ўзининг одамларига сотиб, бойиб кетади.\nБуни кўрган оддий халқ ҳам тез орада ундан жетонлар сотиб ола бошлайдилар. Бошқалар улардан сотиб олади. Оқибатда биринчи олганлар катта даромад кўрадилар. Уларнинг янги машиналари ва бирдан бойиб кетганлари бошқаларни ҳам Акмалбойнинг жетонларини олишга ундайди. Табиийки, жетоннинг нархи ҳар сафар янги одам олганда ошиб бораверади. Бошида 100$ бўлган жетон, қўлма қўл бўлиб 10 000 – 20 000 долларга етиши оддий ҳол. Бироқ бир қоида борки, қачондир жетоннинг нархи бир нуқтага етгач, бошқа ҳеч ким уни олмай қўяди. 10 000 бўлсин, 100 000 бўлсин, бир кун келиб, уни олишдан тўхтайдилар. Шунинг учун уни пуфак дейдилар. Зеро, пуфакни пуфлайверсангиз, катталашаверади. Бироқ аниқ биласизки, бир нуқтада албатта портлайди.\nШу сабаб, охирида харид қилганларнинг барчалари касодга учраб, пулларини йўқотадилар. Уларнинг пуллари қаёққа кетди? Табиийки, Акмалбой ва ундан дастлаб харид қилганларга!\nБу мисолда жетонни еб, кийиб бўлмайди. Бироқ у жетонни ҳали касод бўлишидан олдин бировга олиб бориб, мен сиздан кийим ёки гўшт олмоқчиман, бироқ ёнимда пулим йўқ, шундай жетоним бор, десангиз, у одам жетонни қабул қилиб, сизга кийим (ёки ҳар қандай товар) бериши мумкин. Демак, жетон бошқа манфаатли нарса учун восита бўляпти.\nХўш, шу жетонни пул деса бўладими?\nОролдаги одамларнинг тошдан ёки теридан ясаб олган пуллари билан мана шу жетоннинг фарқи борми?\nУламолар айтадиларки, албатта фарқи бор. Фарқлар қуйидаги нуқталарда:\nТери пулни оролда бошқа нарсаларга восита қилиш учун оладилар. Уни олишдан бирламчи мақсад унинг тушиши ва кўтарилишидан фойдаланиш – спекуляция бўлмайди. Жетонни олишдан мақсад эса фақат унинг нархи ошишидан фойдаланиш.\nОролдагиларнинг тери пулини одамлар унинг нархи ошиши ёки тушишидан қатъи назар олиб, сотиб, фойдаланаверадилар. Агар унинг қадри ошмай, шундай тўхтаб туради, десалар ҳам, олаверадилар. Акмалбойнинг жетонларини эса одатда фақатгина ошиши учун оладилар. Ошмаслиги аниқ бўлса, уни олиб ўтирмайдилар.\nШу ва бошқа асосларга кўра оролдагиларнинг тери пули пул дейилади ва у билан муомала қилиш ҳеч қандай ихтилофсиз жоиз. Акмалбойнинг жетони эса қимор дейилади ва ундан даромад қилиш – ҳаром.\nМен жетонни мисол қилдим, токи пулга ва биткоинга ўхшаш нуқталари яхшироқ кўринсин дедим. Аслида пуфак манфаат учун восита эмас, аслида манфаат бор нарса бўлиши ҳам мумкин.\nМасалан, 2000 – йиллар охирида рўй берган жаҳон инқирозига Америка, Дубай ва бошқа жойлардаги кўчмас мулк билан боғлиқ молиявий пуфаклар сабаб бўлган. Мен бунинг бир қисмини Дубайда кўрганман. Бир жойга уй қурилади (ёки аксар ҳолларда ҳали қурилмаган ҳам бўлади) ва сизга шу уйни олинг, эртага нархи албатта ошади, сотиб юборасиз, фойда қиласиз дейишади. Сиз уйни, масалан, 500 000$ га оласиз. Табиийки, кредит олиб, қарзга оласиз. Бир ҳафтада янги мижоз у уйни сиздан 600 000$ га сотиб олади. У ҳам банкдан қарз олган. У ҳам сиздек сотиб юбориш учун оляпти, у уйда яшаш учун эмас. Кейин ундан бошқаси 1000 000$ га харид қилади. Қарабсизки, уйнинг нархи бир неча бараварга ошиб кетаверади. Сўнггида эса пуфак портлайди – нарх жуда катта миқдорга етгач, ҳеч ким олмай қўяди! Шунда охирги олган ва ундан олдинги ва ундан олдинги – бирма – бир касодга учрайдилар. Банклар ҳам касод бўлади ва ҳоказо. Исломда бундай ишлар қимор дейилади ва Аллоҳ таоло қиморни ҳаром қилган! Аллоҳ таоло дейди:\n“Эй, иймон келтирганлар! Албатта, хамр, қимор, бутлар ва (фол очадиган) чўплар ифлосдир. Шайтоннинг ишидир. Бас, ундан четда бўлинг. Шоядки, нажот топсангиз” (Моида, 90).\nЭнди асосий савол: биткоин Акмалбойнинг жетонига яқинроқми ёки оролдагиларнинг тери пулигами?!\nАксар кибор уламолар бу масалада ё сукут қилиб, ўрганишда давом этмоқдалар ё биткоин Акмалбой жетонидек ҳаром демоқдалар. Жумладан, буюк фақиҳ ва муҳаддис, асримизда молиявий муносабатлар фиқҳидан дунёда энг кучли мутахассислардан деб тан олинган аллома шайх муфтий Тақий Усмоний ҳазратлари биткоин билан даромад қилишни ҳаром деган.\nҲалол деганлар орасида мен кибор уламолардан бирортасини кўрмадим.\nСабаби, биринчидан, биткоинни аксар одамлар ва ташкилотлар пул деб қабул қилмаяпти. Уни cryptocurrency – крипто-пул ибораси билан currency (пул ) деб “лақаблашлари” мумкин. Бироқ шариатда бир қоида бор:\n“Сўзлар эмас, маъноларга эътибор қаратилади.”\nУни крипто-пул десалар ҳам, пулдек муомала қилмасалар, у пул ҳисобланмайди. Пул – нархларни ва зарарларни белгилаш меъёри бўлади.\nНархларни пул билан белгилайсиз: телефонингиз неча пул десам, 100 доллар, дейсиз. 100 қоп картошка ёки 3 та кийим демайсиз. Шунга кўра, доллар – пул. Картошка ва кийим – пул эмас.\nЗарарлар ҳам шундай. “Фалончи машинамни уриб, менга 1200 доллар зарар келтирди”, дейсиз, “3 тонна кўмир ёки 576 та кўйлак зарар келтирди”, демайсиз.\nБиткоин ҳам шундай. Биров сизга зарар келтирса, “менга 2 та биткоин зарар келтирди”, демайсиз. “Уйимнинг нархи 3 та биткоин”, демайсиз. Агар биткоинда айтмоқчи бўлсангиз, олдин ўша куни биткоин долларда (!) қанча эканини текшириб олиб, кейин айтасиз. Шунга кўра, доллар – пул, биткоин – қимор воситаси бўлади.\nЭнди юқоридаги эътирозга келсак. Сиз биткоиннинг ҳукмини билиш учун майнинг, блокчейн каби нарсаларни билишингиз керакми?\nМасалан, Акмалбой жетонига фосфор моддаси ва қандайдир микрочип ва Чуачуа деб номлаган ноёб қалампир қўшиб тайёрлади. Агар сиз Акмалбойга “Эй Акмал, сенинг ишинг қимор ва ҳаром” – десангиз, Акмалбой сизга айтади:\n– Чуачуа нима? Жетонга қанча фосфор қўшганман? Фосфорнинг асли қандай пайдо бўлади? Жетоннинг таркибида қанча чуачуа бор? Буларни билмасанг, қандай қилиб ҳаром деяпсан?!\nСиз агар оқил одам бўлсангиз, айтасизки:\n– Мен чуачуани билмайман, лекин сенинг жетонинг қимор воситаси эканини биламан! Зеро, эвазлар ё ўз аслида манфаати бор ё манфаатга восита бўлади. Жетонинг аслида манфаат йўқ, демак, сен уни восита деб даъво қиляпсан. Воситалар эса:\nЗарарлар қийматини белгилайди.\nБарча ёки аксар одамлар томонидан қабул қилинган бўлади.\nСенинг жетонингда бу уч сифат йўқ. Қолаверса, энг муҳими, ҳатто ўзида манфаати бор нарсалар – масалан, Дубайдаги уйлар мисолида ҳам уни молиявий пуфакка айлантириб, пул топиш қимор бўлади. Сенинг жетонинг эса пуфак экани кўриниб турибди. Шунинг учун чуачуа ва фосфор нима бўлишидан қатъи назар, сенинг жетонинг – ҳаром!\nМасалан, бир Санжар исмли одам биткоин 5000 доллар бўлганида 10 та биткоинни 50 000$ га олди. Кейин биткоиннинг биттаси 50 000$ га чиқди. Шунда у 10 та биткоинни 10 та одамга 500 000$ га сотиб, 450 000$ даромад қилди. Унинг 450 000 доллар пули унга қаердан келди?\nУндан 10 та биткоинни харид қилган 10 кишининг чўнтакларидан. Энди биткоин нархи бошқа ошмади, балки тушиб кетди. Шунга у 10 киши арзонга сотиб, зарар кўрди.\nБу дегани Санжар уларнинг ҳақларини ҳеч қандай эвазсиз еди. Гўёки қиморда уларни ютиб олди.\nЭнди охирги масала, Биткоин ёки умуман крипто-пуллар қачондир оддий пул ҳукмида бўлиши мумкинми?\nЮқоридаги орол аҳли мисолидан кўрдингизки, ҳар қандай нарса одамлар уни восита ўлароқ қабул қилишлари натижасида пул деб топилиши мумкин. Шундай экан, крипто-пуллар ҳам қачондир оддий пул ҳукмида бўлиши мумкин. Бироқ айни пайтда воқеълик, айниқса биткоиннинг ҳозирги ҳолати бунга мутлақо яқин ҳам эмас. Балки, ҳозирча крипто-пуллар қимор воситаси бўлиб қолмоқда.\nУмматнинг энг йирик уламолари ё сукут қилаётганлари, ёки ҳаром деб фатво берганларининг ўзи бу ишлардан тўхташ ва асло яқинлашмаслик учун кифоя қилади.\nЗеро, Расулуллоҳ соллаллоҳу алайҳи васаллам айтганларидек:\n“Ҳалол нарсалар албатта аниқ, ҳаром нарсалар албатта аниқ, иккисининг ўртасида кўплаб шубҳали нарсалар бор, уни(нг ҳукмини) кўпчилик билмайди. Ким шу нарсаларга қўл урса, ҳаромга қўл урибди.”\nҲадисда шубҳали нарсалар ҳаромдек экани айтиляпти, энди шайх Тақий Усмонийдек кибор уламолар ҳаромлиги аниқ деган нарсага қўл уриш қанчалик хато эканини тааммул қилиб кўраверинг. Бир кунлик дунёда пул топишнинг осон йўлларини қидириб, абадий ҳаётини барбод қилиб оладиган бадбахт кимсалардан бўлиб қолишимиздан Аллоҳ таолонинг Ўзи асрасин!\nМуаллиф: Маҳмуд Усмон\nМанба: https://azon.uz/ ахборот-таҳлилий портали\nBitcoinБиткоинИслом молиясикриптовалютаМуфтий Тақий УсмонийПул\nҚурилиш (истисна) шартномасида муддат кечиктирилгани учун жарима қўллаш масаласи


"Барселона" "Ноу Камп" номи ҳуқуқини сотмоқчи\n1 декабрь, 2018, 18:36\nМузокаралар якунига етиб қолганлиги айтилмоқда\n“Барселона” клуби компаниялар билан “Ноу Камп” стадиони номи ҳуқуқини сотиш бўйича музокараларни давом эттирмоқда, дея хабар бермоқда RAC1 нашри.\nМанбада ёзилишича, Grífols дори ишлаб чиқарувчи компанияси 1940 йили Барселонада ташкил қилинган ва каталон клуби стадиони номи ҳуқуқини сотиш олишга асосий даъвогар ҳисобланади. Ушбу харид яқин ҳафта ичида якунига етиши мумкин.\nЖорий йил июлда “Барселона” “Ноу Камп” номи ҳуқуқи сотувидан 300 млн евро ишлаб олишни режалаштираётгани маълум қилинган.\nАпрелда клуб уй аренасини шаҳар кенгаши билан таъмирлаш бўйича келишувга эришган эди. Таъмирлаш ишларига 600 млн евро кетиши айтилган ўшанда. Бунда проект фақатгина стадиони ичи эмас, балки клуб офислари ва унинг атрофларини ўзига қамраб олади.


Европа лигасининг 1/16 финал босқичига қуръа ташлангач, Россиянинг "Локомотив" клуби Туркиянинг "Фенербаҳче"га жамоасига қарши баҳс олиб борадиган бўлди.\nРоссия ва Туркия давлатлари ўртасида сиёсий вазият таранглашганига қарамасдан, "Локомотив" ва "Фенербаҳче" ўйинлари белгиланган кунларда Москва ва Истанбул шаҳарларида бўлиб ўтади. Бу ҳақда УЕФА матбуот хизматига асосланган ҳолда "Р-Спорт" нашри хабар қилди.\nХабарда бу ўйинлар вақтида барча хавфсизлик чоралари кўрилиши маълум қилинган.\n"Темирйўлчилар" дастлаб 16 февраль куни Истанбулда сафар ўйинини ўтказишади, 25 февраль куни Москвадаги "Черкизово" стадионида жавоб ўйини ўтказилади.


Интернет луғати - Hidoyat.uz\nАсосий саҳифа Мақолалар Интернет луғати\nЧоп этилди Avgust 3, 2021 Интернет луғатиda fikr bildirishni o'chirish\nInternet server – интернет-сервер – ҳар қандай Интернет хизматининг ишлашини таъминлайдиган техник ва дастурий восита: http (сайт), Email (электрон манзил), ftp (файл узатиш протоколи/усули) ва бошқалар. Сайтни Интернетда жойлаштириш учун Интернет-сервер талаб қилинади.\nИлон Маск ҳар бир уйни электр станцияга айлантирмоқчи\nКоронавирусга чалинган бемор тана ҳарорати ошганида иситмани тушириши керакми?\nҲазрати Абу Бакрнинг қизи ва Пайғамбар соллаллоҳу алайҳи ва салламнинг …\nХотира. ОЛИМНИНГ ВАФОТИ – ОЛАМНИНГ ВАФОТИ\nКўринмас ёв – коронавирус бутун дунё аҳолисининг сабрини синовдан ўтказди. …\nИчимиздаги ёвуз бўрини ўлдириш фурсати келди: кўзингни оч, ватандош!\nТАҲЛИЛ ВА ТАҚҚОС Ер куррасидан 5,5 миллион километр наридан учиб …\n«РАСУЛУЛЛОҲ СОЛЛАЛЛОҲУ АЛАЙҲИ ВАСАЛЛАМНИНГ МЎЪЖИЗАЛАРИ-27-МЎЪЖИЗА\nХом гапга пишиқ жавоб. КЕЛМАСАНГИЗ БАС!\nБир киши Ҳазрат Алишер Навоийдан: – Бу дунёдан кетмасликни иложи …\n“Шу қадар мушкул аҳволдамисан?”\nУлуғ саҳобалардан Убайда ибн Самиднинг невараси Убайда ибн Волид ҳикоя …\nВитр намозида “Қунут” дуосини ўрнига “Ихлос” сурасини уч марта ўқиса бўладими?\nВитр вожиб намозлардан ҳисобланади. Ҳанафий мазҳабига кўра бу ўринда қуйидаги машҳур дуони ўқилади:\nاللَّهُمَّ إنَّا نَسْتَعِينُك وَنَسْتَغْفِرُك وَنُؤْمِنُ بِك وَنَتَوَكَّلُ عَلَيْك وَنُثْنِي عَلَيْك الْخَيْرَ كُلَّهُ نَشْكُرُك وَلَا نَكْفُرُك وَنَخْلَعُ وَنَتْرُكُ مَنْ يُفْجُرُك اللَّهُمَّ إيَّاكَ نَعْبُدُ وَلَك نُصَلِّي وَنَسْجُدُ وَإِلَيْك نَسْعَى وَنَحْفِدُ نَرْجُو رَحْمَتَك وَنَخْشَى عَذَابَك إنَّ عَذَابَك بِالْكُفَّارِ مُلْحِقٌ\nБу матннинг ўқилиши қуйидагича:\n“Аллоҳумма иннаа настаийнука ва настағфирук, ва нуъмину бика,ва натаваккалу алайка ва нусний алайкал хойра куллаҳ, нашкурука валаа накфурука ва нахлау ва натруку май яфжурук. Аллоҳумма ийяака наъбуду, валака нусоллий ва насжуду, ва илайка насъаа ва наҳфиду. Наржуу роҳматака ва нахшаа азаабак, инна азаабакал бил-куффаари мулҳиқ”.\nУшбу “Қунут” дуосини Умар разияллоҳу анҳудан Имом Абдурраззоқ ўзининг “Мусаннаф”ида саҳиҳ санад ила ривоят қилган.\nҚунут дуосини билмайдиган кишилар унинг ўрнига Ихлос сурасини ўқиши жоиз эмас. Чунки бу ўрин дуо ўрни. Ихлос сураси эса, дуо эмас.\nУламоларимиз қунут дуосини ўқий олмайдиган киши унинг ўрнига инсонлардан сўралмайдиган, фақат Аллоҳдангина сўраладиган дуоларни ўқиса бўлади, деганлар. Бу ҳақида Аллома Ибн Обидийн шундай дейдилар:\nومن لا يحسن القنوت يقول ربنا آتنا في الدنيا حسنة وقال أبو الليث يقول اللهم اغفر لي يكررها ثلاثا وقيل يا رب ثلاثا\nЯъни: «Қунут дуосини яхши ўқий олмайдиган киши “Роббана отина фид дуня ҳасана…” дуосини ўқийди. Фақиҳ Абу Лайс: “Аллоҳуммағфир лий”ни уч марта айтади, деганлар. Баъзилар: “Я Робб” деб уч марта айтади, деган” (Раддул Муҳтор). Валлоҳу аълам.\nҒусл вожиб бўлган ҳолатда тирноқ ва тукларни олиб бўлмайди, деб эшитдим. Шу тўғрими?\nҒусл вожиб бўлган ҳолатда қўлтиқ ёки киндик ости тукларини тозалаш ва тирноқ олиш макруҳдир. Бу ишларни ғусл қилгандан сўнг бажариш керак (“Фатавои ҳиндия”). Валлоҳу аълам.\nЖамоатга кеч қолиб, пешин намози фарзининг тўртинчи ракатига етишган киши қолган ракатларни қандай тартибда якунлайди?\nЖамоат намозида имомга биринчи ракатда эргаша олмаган киши масбуқ дейилади. Масбуқ тўрт ракатли намозларнинг тўртинчи ракатидан имомга эргашса, имом билан охирги қаъдада “Аттаҳийёт”ни “…абдуҳу ва расулуҳу”гача ўқийди ва саловат ва дуоларни ўқимай, имом салом бергач, туриб, сано (“Субҳанакаллоҳумма…”)ни ўқийди, таъаввуз ва басмалани айтиб, Фотиҳа ва зам сура ўқийди. Кейин руку ва сажда қилгач, ўтириб ташаҳҳуд ўқийди. Сўнг кейинги ракатга туриб “Басмала”ни, Фотиҳа ва зам сурани ўқиб, руку ва сажда қилади. Сўнг Охирги ракатга туради. Бунда фақат Фотиҳа сурасини ўқиб, руку ва сажда қилгач, ўтириб ташаҳҳуд, салавот ва дуоларни ўқиб салом беради.\nМасбуқ тўрт ракатли намознинг учинчи ракатидан имомга эргашса, имом билан ташаҳҳудга ўтиради. Имом салом бергач туриб, сано, таъаввуз, басмалани айтиб, Фотиҳа билан зам сура ўқийди. Руку ва сажда қилади. Кейинги ракатда ҳам басмала, Фотиҳа ва зам сурани ўқиб, руку ва сажда қилиб охирги қаъдага ўтиради. “Аттаҳийёт”, “Салавот” ва “Роббана атина…” дуоларини ўқиб, салом билан намозини тугатади (манба: “Фатовои Ҳиндия”, ва “Шарҳ муниятил мусоллий” китоблари). Валлоҳу аълам.\nАбдурраҳмон ибн Авф розияллоҳу анҳу ҳақида “У киши жаннатга эмаклаб киради”, деган ҳадис саҳиҳми?\nАбдурраҳмон ибн Авф ал-Қураший (580-656 м.й.) Ислом динини биринчилардан бўлиб қабул қилган саккиз мусулмондан бири. Ҳабашистонга, кейин эса Мадинага ҳижрат қилган. Тириклигидаёқ жаннатга кириши башорат қилинган ўнта саҳоба розияллоҳу анҳумлардан.\nАбдурраҳмон ибн Авф Пайғамбаримиз алайҳиссалом даврларидаги барча ғазотларда иштирок этганлар. Жумладан, “Бадр”, “Уҳуд” ва “Ҳандақ”, “Байъатур ризвон”да қатнашдилар. Аллоҳ таоло “Бадр” ғазоти ва “Байъатур ризвон”да қатнашган саҳобалардан рози бўлгани ва мағфират қилгани ҳақида Қуръони каримда очиқ баён қилган. Пайғамбаримиз алайҳиссалом Табук ғазотида Абдурраҳмон ибн Авфга иқтидо қилиб намоз ўқиганлар.\nУмар розияллоҳу анҳу ўлими олдидан, ўзидан кейин халифа сайлаш учун олти кишилик кенгаш туздилар. Абдурраҳмон ибн Авф ўша кенгаш аъзоси эдилар.\nУ зот Аллоҳнинг фазли билан ниҳоятда бой киши бўлганлар. Жуда саҳоватли ва молни ўз ўрнига сарфлар эдилар. Пайғамбаримиз алайҳиссаломдан кейин мўминларнинг оналарига кўп эҳсон қилганлар.\nУ зот 32 ҳижрий йилда вафот этдилар, жанозаларини Усмон ибн Аффон розияллоҳу анҳу ўқидилар, Бақиъа қабристонига дафн қилиндилар.\nАбдурраҳмон ибн Авф розияллоҳу анҳунинг жаннатга эмаклаб кириши ҳақида баъзи ривоятлар етиб келган. Жумладан:\nАнас ибн Молик розияллоҳу анҳудан ривоят қилинади: “Бир куни Оиша розияллоҳу анҳо уйларидан Мадинадаги шовқинни эшитиб, “Бу қандай шовқин?” деб сўрадилар. Шунда:\n“Абдураҳмон ибн Авфнинг етти юзта туядан иборат карвони Шомдан юкларни олиб келяпти”, дейишди. Мадина шаҳри карвон овозидан ларзага келди.\nШунда Оиша онамиз розияллоҳу анҳо:\n“Расулуллоҳ соллаллоҳу алайҳи васалламнинг: “Абдураҳмон ибн Авфни жаннатга эмаклаб кираётганини кўрдим”, деганларини эшитганман”, дедилар.\nБу гап Абдураҳмон ибн Авфга етиб борди. У: “Қодир бўлсам тик турган ҳолда кираман” , деди-да, карвонни устидаги моллари билан Аллоҳ йўлида тарқатиб юборди”.\nУшбу ҳадисни Имом Аҳмад ва Имом Табароний ривоят қилган бўлиб, муҳаддис уламолар унинг тўқима ҳадис эканини айтганлар. Жумладан Имом Аҳмад “ушбу ривоят ёлғон ва мункардир. Унинг ровийларидан Аммора ибн Розон мункар ҳадисларни ривоят қилади”, деган. Имом Ибн Жавзий ва аллома Мулла Али Қори “тўқима ривоят”, дейишган (манба: Асрорул марфуа фил-ахбарил мавзуа).\nИмом Баззор Абдуллоҳ ибн Шабийб санади ила мазкур ривоятга ўхшаш бошқа ҳадис ривоят қилган бўлса-да Имом Насоий, Имом Дорақутний ва бошқа муҳаддис уламолар уни ҳам заиф ва ҳужжатга яроқсиз эканини айтишган (манба: Мажмауз-завоид ва манбаул-фавоид).\nИбнул Имод Ҳанабалий бу борада бундай дейди:\n“Абдурраҳмон ибн Авф бойлиги сабабли жаннатга эмаклаб киради деган ривоятларнинг асоси йўқ. Шундай зот жаннатга эмаклаб кирса, бойлиги сабабли жаннатга кириши кечикса, унда ким пешқадам ва тўғри юриб жаннатга киради?!” (Шазаротуз заҳаб).\nАбдураҳмон ибн Авф розияллоҳу анҳунинг шаънларига тўғри келмайдиган бу каби тўқима ривоятлардан ва уларни Расулуллоҳ соллаллоҳу алайҳи васалламга нисбат беришдан сақланиш лозим. Валлоҳу аълам.\nВафот этган кишининг қарзини ким тўлайди? Қарз берган одам вафот этиб қолса, ундан олинган қарз кимга берилади?\nВафот этган одамнинг қарзларини қолдирган мол-мулкдан тўланади. Киши ўлганидан кейин ундан қолган мол-мулк аввал уни дафн этишга сарфланади. Сўнг ундан қарзлари тўланади. Агар васият қилган бўлса, қолган молининг учдан биридан васияти адо этилади. Шулардан қолгани мерос вакиллари ўртасида тақсимланади. Бу шариат кўрсатмаси бўлиб, Фароиз илмида батафсил баён қилинган.\nعنَ أَبِي مُوسَى الأشْعَرِيَّ عَنْ أَبِيهِ عَنْ رَسُولِ اللَّهِ صَلَّى اللَّهُ عَلَيْهِ وَسَلَّمَ أَنَّهُ قَالَ: “إِنَّ أَعْظَمَ الذُّنُوبِ عِنْدَ اللَّهِ أَنْ يَلْقَاهُ بِهَا عَبْدٌ بَعْدَ الْكَبَائِرِ الَّتِي نَهَى اللَّهُ عَنْهَا أَنْ يَمُوتَ رَجُلٌ وَعَلَيْهِ دَيْنٌ لا يَدَعُ لَهُ قَضَاءً”\n(رَوَاهُ الامَامُ أبُو دَاوُدَ)\nЯъни, Абу Мусо розияллоҳу анҳудан ривоят қилинган ҳадисда Расулуллоҳ саллаллоҳу алайҳи васаллам: “Аллоҳ таоло наздида Аллоҳ наҳий қилган кабира гуноҳлардан кейинги энг оғир гуноҳ, бир кишининг зиммасидаги қарзини узишга нарса қолдирмай ўлиб, у зотга рўбарў бўлишидир” деганлар (Имом Абу Довуд ривояти).\nДемак, бировдан олган қарзини узмасдан ёки уни узишга имкон қолдирмасдан ўлиб кетишидан оғир нарса йўқлигини ушбу ҳадисда баён қилинди.\nАгар қарз берган одам ўлиб кетган бўлса, унинг болаларига, энг яқин қариндошларига тўланади. Ҳеч кими йўқ бўлса, шу қарз миқдоридаги маблағ қарз берган одамнинг номидан камбағалларга садақа қилиб юборилади. Валлоҳу аълам.\n© 2021 Hidoyat.uz - Сайт томонидан ишлаб чиқилди


Хориждан коронавирус юқтириб келиб Тошкентда даволанаётган 13 нафар бемор ҳам соғайди - Darakchi\nЖАМИЯТ 27.04.2020, 15:18\nСоғлиқни сақлаш вазирлигининг маълумотига кўра, Тошкент тиббиёт академияси кўп тармоқли клиникасидан 14 нафар, Эпидемиология, микробиология ва юқумли касалликлар илмий-текшириш институти клиникасидан эса 2 нафар бемор буткул соғайиб, Республика ихтисослаштирилган терапия ва тиббий реабилитация илмий-амалий тиббиёт марказига кузатилди.\nТошкент тиббиёт академияси кўп тармоқли клиникасида соғайганларнинг 7 нафари Тошкент шаҳридан, Самарқанд ва Сирдарё вилоятларидан 2 нафардан, Қорақалпоғистон Республикаси, Навоий ва Андижон вилоятларидан эса 1 нафардан. Улардан 9 нафари Туркиядан Истамбул – Тошкент йўналишида, 3 нафари Россиядан Москва – Тошкент йўналишида, 1 нафари эса Сеул – Тошкент йўналишида чартер рейслар орқали келишган ва карантинга олинган. Коронавирус аниқлангач, клиникага ётқизилган. Қолган 1 нафари коронавирус инфекциясига чалинганлар билан мулоқот орқали касалликни юқтириб олган.\nБеморлардан 8 нафари эркак, 6 нафари аёл. Улар орасида энг ёши каттаси 63 ёшда бўлса, энг ёши кичиги 12 ёшда. Ушбу клиникада шу пайтга қадар 49 нафар бемор соғайган бўлса, эндиликда улар 63 нафарга етди.\nЭпидемиология, микробиология ва юқумли касалликлар илмий-текшириш институти клиникасида соғайиб чиққан 53 ёшли ва 38 ёшли беморлар (аёл) Тошкент шаҳридан бўлиб, коронавирус инфекциясига чалинганлар билан мулоқотда бўлиб, касалликни юқтириб олишган. Мазкур клиникада шу пайтга қадар 75 нафар бемор соғайган бўлса, эндиликда улар 77 нафарга етди.\nАйни пайтда мамлакатимиз бўйлаб коронавирус инфекциясидан буткул соғайганлар 826 нафарга етди.\nСаудия Арабистони подшоҳлик оиласининг 150 аъзосида коронавирус аниқланди. Бу ҳақда The New York Times хабар берди. Мамлакатда подшоҳлик оиласи учун шифохонада 500 та ўрин тайёрлаб қўйилган....


Миллиардер фаррош | Azon.uz - Ахборот-таҳлилий портал\n22:00 09.02.2018 3107\nБир куни маккалик киши Масжидул Ҳаромда ишлаётган фаррошга садақа қилмоқчи бўлди. Аммо фаррош уни ҳайратга солиб, садақа олишга эҳтиёжи йўқлиги тушунтирди ва бунга исбот тариқасида пул тўла ҳамёни-ю, банк карталарини кўрсатди.\nБуни кўрган маккалик ундан “Нима учун бу ердасиз?”, - дея сўради.\nФаррошнинг жавоби қуйидагича бўлди: “Мени Ҳиндистоннинг турли шаҳарларида ўз меҳмонхоналарим бор. Вақти-вақти билан бу ерга келиб ишлайман. Ниятим қилаётган ишларимга ҳақ олиш эмас, балки Аллоҳ йўлида чин дилдан хизмат қилишдир”.\nМиллиардер фаррошнинг сўзларидан ҳайратланган маккалик у ҳақида бошқа ишчилардан ҳам сўради. Жавоб қуйидагича бўлди: “Бу ишчи ҳиндистонлик миллиардер. Ҳар йили олти ой давомида бу ерда текинга ишлайди”.


Xитой ҳукумати ташқи кузатув тизимларига янгича жиҳозларни татбиқ эта бошлади. Улар кишиларни юришига ва тана тузилишига қараб фарқлашга қодир.\nАйтиш керакки, «Осмон ости салтанати»да аллақачон жудаям кўп сонли видеокузатув камералари ўрнатилган. Улар энг янги оптика жиҳозлари ҳамда қиёфани таниш технологиялари билан таъминланган. Энди эса Пекин ва Шанхайда одамларни юришидан танийдиган тизим ҳам ишга тушди.\nУшбу тизим 50 метргача масофадан кишиларни ажрата олади, бунда инсон юзини яширган ёки тескари қараб турган бўлсаям унинг шахсини аниқлаш мумкин. Шуниси ҳам борки, фуқаро ёлғондакам оқсаш, бирор томонга қийшайиш билан бу тизимни алдай олмайди. Зеро, янги технологиялар тананинг барча қисмлари ҳаракатини кузатади ва таҳлил қилиб, ёлғон ҳаракатларни аниқлай олади.\nЮришидан таниш технологияси аллақачон айрим майда жиноят ва ҳуқуқбузарликларнинг олдини олишда қўллана бошлаган. Шунингдек, қидирувдаги жиноятчиларни оломон орасидан таниб олишда ҳам у қўл келаётир. Яқин орада мазкур тизим бутун Хитой бўйлаб жорий этилади.\nКиритилди: 08:59 08.11.2018. Ўқилди: 569 марта. Фикрлар сони: 0 та.\nКонтракт учун тўланадиган маблағ солиқдан озод қилинад...


Главная » 2011 » Aprel » 6 » Седана ва унинг шифобахш хусусиятлари\nСедана ва унинг шифобахш хусусиятлари\nТабобатда седананинг ўрни бошқача. Седана инсон танасидаги иммунитет тизимини қувватлантиради ва бир қанча касалликларни даволашга сабаб бўлади.\nҲазрати Пайғамбаримиз с.а.в.нинг "Седанада ўлимдан бошқа ҳамма касалликларга шифо бордир” (Маснад Аҳмад)ҳадиси шарифи билан унинг нақадар шифобахшлигини айтиб ўтганлар.\nИбн Сино эса "Седана – вужуд энергиясини тузатади, касалликлардан йўқ бўлган бактерияларни тиклайди” дея қайд этган.\nЎзбекистон аҳолиси седанани қадим-қадимдан ўз таомларида қўллаб келади. Ўзбек оби нонлари-ю, сомса-ю, патирларини седанасиз тасаввур қилиш қийин. Шу ўринда бунинг сабабини ҳам айтиб ўтсак, гўштли сомса, ёғли патир ва умуман хамир маҳсулотлари қийин ҳазм бўладиган таомлар сирасига киради. Седана эса ўз шифобахш хусусияти билан оғир таомларни ҳазм қилишга ёрдам беради. Ота-боболаримиз унинг бу хусусиятини яхши билган бўлсалар не ажаб.\nИслом инсоннинг табиатини мукаммал тарзда тушган диндир. Мусулмон сўзининг маъноси эса "таслим бўлиш”ни билдиради. Ислом буюрган ва Пайғамбаримиз салллалоҳу алайҳи васаллам бизга суннат қилиб қолдирган амаллар бизни ҳам руҳимизни, ҳам соғлиғимизни соғлом сақлашга хизмат қилади. Худди шундай 15 аср аввал шифобахш хусусиятлари айтиб ўтилган седана ҳам бугунга келиб буни илмий тасдиқлар билан исботламоқда.\n1959 йилда турли ҳалқаро университетларда 200 дан ортиқ тадқиқотлар олиб борилди. Тадқиқот натижалари ҳайратланарли эди ва турли илмий журналларда чоп этилди.\n1989 йил Покистон табобат журналида қора седананинг хусусиятлари ҳақида мақола эълон қилинди. 1992 йилда эса Дакки (Бангладеш) медицина университети департаменти седананинг антибактериал хусусиятлари 5 антибиотик: ампицилин, тетрациклин, катромокзазол, гентамицин ва налидикс. кислотасининг таъсилари билан солиштириб кўрилди. Олинган натижалар таҳсинга лойиқ – қора седана ёғи кўпгина бактерияларга қарши самаралироқ ишлаши ва ундан ташқари медицина препаратларига қаршилик кўрсатиши кучли бўлган вабо, е-коли (хом гўштларда учрайдиган инфекция тури) ва бошқа касалликларга таъсир қиларди.\nТабобатда седананинг уруғи ва ёғидан фойдаланилади. Таркибида тана учун керакли моддалар мужассам. Унинг тухуми таркибида 38 % гидрокарбонат, 35 % турли ёғлар, 21 % альбумин (турли оқсиллар) бор. Қолган 6 % эса юздан ортиқ фойдали моддалар мавжуд.\nИнсон танаси ёғни ишлаб чиқара олмагани учун уни ташқаридан олишга мажбур. Бир грамм седана инсонга зарур кунлик ёғ эҳтиёжини қондира олади. Докторлар седанани истеъмол қилиш йўлининг энг унумлиси уни эзиб ейиш эканлигини таъкидлашади. Седана имминитет тизимини мустаҳкамлаб, рак, ОИТС каби касалликларга қарши тавсия этилади. Қон босими, иситмани тушириши ва табиий антибиотик каби таъсир кучларига эга.\nШунингдек тана тизимини нормал ҳолига келиши учун седанини 4-6 ой истеъмол қилиш тавсия этилади. Ва яна баъзи докторларнинг тавсиясига кўра седанани маълум бир муддат эмас, умр бўйи истеъмол қилиш яхшироқ, чунки инсон бир умр соғлом бтанага муҳтож бўлади.\nСедана куч ва энергия берувчи, иммунитетни кўтарувчи, асаб тизими касалликлари, ички яралар (язва), гижжа, аёллардаги оғриқли ва анормал ҳайз цикли, рак касалликлари, нафас олиш йўллари касалликлари, кўнгил айниши ва қайт қилиш, бўйрак ва жигар касалликлари, бош ва тиш оғриғи, шамоллаш, кўз хасталиклари, юрак, ошқозон касалликларига даво сифатида қўлланилади.\nТанани умумий мустаҳкамлаш учун овқатдан сўнг 1 чой қошиқ қора седана (кунлик миқдор, бундан кўпайтириш тавсия этилмайди) истеъмол қилинади.\nҚора седана ёғи соч ўсишини яхшилайди ва сочларнинг эрта оқаришини олдини олади.\nҲомиладорлик вақтида истеъмол қилишда эҳтиёт бўлиш лозим.\nЯраларни тузалишига ва ҳўжайраларни янгиланишига ёрдам беради.\nКасалликларни олдини олиш мақсадида эрталат ва кечқурун оч қоринга овқат ейишдан 15-20 дақиқа олдин 1 чой қошиғи янги янчилган седана ейиш керак. 6 ой мобайнида истеъмол қилиш керак.\n1 ош қошиқ янчилган қора седана,\n1 ош қошиқ янчилган анис,\n1 ош қошиқ янчилган қалампирмунчоқ (гвоздика)\nОвқатдан аввал 1 чой қошиқдан истеъмол қилинади. Қоришмани ютиш учун енгил бўлгунга қадар оғизда ушланади. Сув билан истеъмол қилманг!\nМулоҳаза қолдириш учун сайтга киринг ёки рўйхатдан ўтинг\nКатегория: Foydali Maslahatlar | Просмотров: 1613 | Добавил: Kelinchak | Рейтинг: 2.2/4


Олимлар Ойда улкан металл қатламни топди — QWERT.UZ\nОлимлар Ойда улкан металл қатламни топди\nТадқиқотчилар Ойнинг жанубий қутбида магнит аномалияни топди. Олимлар буни улкан астероиднинг қолдиқлари деб таъкидламоқда. Бу ҳақда Sputnik хабар қилади.\nТадқиқот натижаларига кўра, улкан металл массаси Ой орқа томонида Жанубий қутб — Эйткен кратерида жойлашган. Бу Қуёш тизимида бошқа жисм урилиши натижасида ҳосил бўлган энг йирик кратер ҳисобланади — деб бу хақда «Daryo» нашри хабар беради .\n«Тасаввур қилинг, ер остида улкан металл уюми ёпилди, у Гавайи оролидаги Катта оролдан беш баравар катта. Биз кутилмаганда, айнан бундай масса билан тўқнашдик», — деди тадқиқот бош муаллифи Питер Жеймс.\nОлимлар ҳисоб китобига кўра, улкан металлнинг оғирлиги 2,4 септиллион тонна. Металл уюмлари Жанубий қутб — Эйткен кратерида бир неча юз киллометр чуқурликда жойлашган.


Ўзбекистонлик собиқ милиционер Россиядан Тошкентга экстрадиция қилинади\nХалқаро қидирувда бўлган ва Россиянинг Оренбург вилоятида қўлга олинган ўзбекистонлик собиқ милиционер Тошкентга экстрадиция қилинади.\nБу ҳақда Оренбург вилоят прокуратураси расмийси Ольга Аникеева Регнум агентлигига 23 февраль куни маълум қилди.\nХабарда айтилишича, исми айтилмаётган ўзбекистонлик собиқ милиционер Ўзбекистон туманларидан бирида жиноят қидирув бўлимининг катта тезкор ходими бўлган. У 2013 йилда Ўзбекистон ватандошини асоссиз равишда мол ўғирлаганликда айблаб, бир неча кун ноқонуний равишда милиция бўлимида ҳибсда сақлаган. Очлик ва қийноқлар ортидан ноқонуний ҳибс қилинган шахс ўз жонига қасд қилган.\nТергов материалларига қараганда, шундан сўнг милиционер Ўзбекистондан Россияга қочган. Халқаро қидирувга берилган собиқ милиционер 2016 йилда Оренбургда қўлга олинган.\nХабарда Россия бош прокуратураси экстрадиция бўйича текширувни якунлагани ва собиқ милиционерни Ўзбекистонга экстрадиция қилиш тўғрисида қарор чиқаргани билдирилган.


Қозоғистонда минимал ойлик 113 доллар бўлади, бечора Ўзбекистонимизда 21 доллар бўлиб қолаверади - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n08:20 - Қозоғистонда минимал ойлик 113 доллар бўлади, бечора Ўзбекистонимизда 21 доллар бўлиб қолаверади\nКеча Қозоғистон Президенти Нурсултон Назарбой ўз халқига навбатдаги мурожаатини эълон қилди ва шу мурожаат доирасида ҳукуматга 2019 йил 1 январдан бошлаб аҳолининг минимал иш ҳақини 28 минг тенгедан 42 минг тенгега чиқариш буйруғини берди. Ҳар қандай диктаторликларда бўлгани каби, Қооғистонда ҳам бу буйруқ амалга оширилади.\nБугун 1 доллар 373,71 қозоқ тенгесига тенг. Демак, қозоқларда минимал маош ҳозир тахминан 75 доллар, 2019 йилда 113 долларга чиқади. Солиштириш учун эслатиш керакки, Ўзбекистонда минимал маош қонун бўйича 21 долларга тенг, яъни қозоқлардан 3,5 баравар кам эди, энди 5,5 баравар кам бўлади\nДавлатларда аҳолининг ўртача ойлиги қонун билан белгиланмайди, ҳамма нарса давлатларнинг иқтисодий аҳволига боғлиқ. Бу йилнинг ярим йиллик натижаларига кўра, ҳар қандай давлат иқтисодиётининг кўрсатгичи бўлган Киши бошига Ялпи Ички Маҳсулот ҳамжми бўйича қозоқлардан 9-10 баравар орқадамиз, демак, бизда ўртача ойлик қозоқларга нисбатан 9-10 баравар кам.\nЎзбеклар, кўзингизни очинг. Бундай президент ва унинг тожиклар режими билан келажагингиз йўқ. Демак, майдонларга чиқиб, Шавкат Мирзиё ва тожиклар режимини Ўзбекистон давлати ва халқининг фундаментал муаммолари билан шуғулланишга мажбур қилиш керак.


Қалблар қўлида бўлган Зотга Ўзининг буюклигича ва олийлигича ҳамду санолар бўлсин. Зикрлар қалбнинг покловчи дориси экани ва шу зикрлар билан Аллоҳнинг розилигини топиб яшашимизга даъват этиб, бизларга гўзал намуна бўлган Пайғамбаримиз Муҳаммад Мустафо соллаллоҳу алайҳи васалламга салавот ва саломлар бўлсин.\nИнсон дунёда яшар экан моддиятга боғлиқ бўлган бу тирикликда, ўзини самоларга боғловчи маънавий озиқ-амалларга ҳам эҳтиёж сезади. Мана шу эҳтиёжни билган ва бизларни бу дунёга фақат ва фақат Ўзини танишимиз учун келтирган Аллоҳ руҳий озиқларимиз қилиб зикрлар ва кундалик вазифаларни бизларга Пайғамбаримиз соллаллоҳу алайҳи васаллам орқали жорий қилган. Ислом шариатида фазилатда олий бўлган зикр ва дуолар борки, уни тинимсиз бажариб юриш орқали инсонда жуда кўп ҳикматлар пайдо бўлади. Чунки банда Аллоҳни зикр қилиш билан Уни жудаям яхши таниб, Ундан хавф ва ражоси кучаяди. Ким бир нарсани яхши танимаса ундан қўрқмайди ёки унга муҳаббат ҳам қилмайди. Муҳаббат қилиш учун уни тинимсиз эсламоқ, уни ҳар доим ўйламоқ керак бўлади. Ким Аллоҳни танимаса, Унга муҳаббат ҳам қилмайди. Муҳаббат қилмас экан, Уни эсламайди. Аллоҳни эслаш эса зикр ва дуолар билан амалга ошади. Ана шу зикрларнинг энг фазилатлиси ва малоикалар яхши кўриб, пайғамбарлардан мерос қолган зикр ҳақида айтиб ўтамиз. Бу зикр қуйдагича ривоят қилинган:\n“Субҳаналлоҳи, валҳамдулиллаҳи, ва лаа илаҳа иллаллоҳу, валлоҳу акбар, ва лаа ҳавла ва лаа қуввата иллаа биллаҳил алаййил азийм”.\nБир неча вақт фаришталар, Субҳаналлоҳи валҳамдуллиллаҳи, деб айтишди, бу ҳол Нуҳ алайҳиссалом замонларигача давом этди. Биринчи бўлиб санам-тошдан ясалган бутлар тутган қавм Нуҳ алайҳиссалом қавми эди. Аллоҳ таоло Нуҳ алайҳиссалом қавмини, “Лаа илаҳа иллаллоҳ” деб айтишга буюрди. Шунда улардан рози бўлишини билдирди. Фаришталар ўшанда: “Учинчи калима ҳам улуғ ва шарафли экан. Биз бундан ғафлатда қолмаслигимиз керак”, дейишиб, уни олдинги икки калимага қўшишди. Узоқ муддат Субҳаналлоҳи валҳамдулиллаҳи валаа илаҳа иллаллоҳ калимасини айтиб юришди. Бу ҳол Иброҳим алайҳиссалом пайғамбар бўлиб келгунларича давом этди. Аллоҳ таоло Иброҳим алайҳиссаломга қурбонлик қилишни буюрди ва қўчқор берди. Қўчқорни кўрганларида у зот хурсанд бўлиб, “Аллоҳу Акбар” дедилар. Фаришталар айтишди “Бу калима ҳам улуғ ва шарафли экан” деб уни олдинги учтасига қўшишди ва Субҳаналлоҳи валҳамдулиллаҳи валаа илаҳа иллалллоҳу валлоҳу акбар, деб айтиб юришди.\nВақтики Жаброил алайҳиссалом бу гапларни Пайғамбаримиз Муҳаммад Мустафо соллаллоҳу алайҳи васалламга айтган эди, У зот шодланиб: “Лаа ҳавла ва лаа қуввата илла биллаҳил алайил азийм”, дедилар. Шунда Жаброил алайҳиссалом “Бу калимани олдингиларига қўшинг”, дедилар.\nИмом Бухорий номидаги Тошкент ислом институти талабаси Орифахон ЮНУСХЎЖА қизи тайёрлади.\n5850 марта ўқилди\nДругие материалы в этой категории: « Расулуллоҳ соллаллоҳу алайҳи васалламнинг мерослари тарқатилмоқда\tОила бузилишига нималар сабаб бўлмоқда »


ЎзА - Ўзбекистоннинг Осиё ўйинларидаги яққол рекорди\n01.09.2018 21:09 Чоп этиш версияси\nЎзбекистоннинг Осиё ўйинларидаги яққол рекорди\nИндонезияда ўтаётган Осиё ўйинларининг ўн тўртинчи кунида спортчиларимиз томонидан 6 та олтин, 5 та кумуш ва 2 та бронза медал, Осиё ўйинларининг яққол рекорди бу.\nБугун — асосий мусобақалар якунланадиган 1 сентябрь куни ўзбекистонлик 28 нафар спортчи яккалик ва жамоа ҳолда бешта спорт тури бўйича баҳс олиб боришди. Эътиборли жиҳати, 1 сентябрда қўлга киритилган медаллар Осиё ўйинлари бошлангандан буён кунига медаллар билан таъминланиб келинган ўзбекистонлик спорт делегациясининг энг кўп эришган ютуқлари сифатида тарихга кирди. Кечадан аввал ўзбекистонлик спортчилар иштирок этган барча Осиё ўйинларидаги олтин медаллар рекорди такрорланган бўлса, кеча сифат эмас, сон бўйича насиб этган барча медаллар миқдорини забт этдик ва бу борада рекордни янгиладик. Бугун эса барча жабҳаларда Осиё ўйинларидаги иштирокимиз бўйича рекордларни янгилаб бўлдик. Бунда турган гапки, боксчиларимизнинг ҳиссаси катта эканлиги бор гап.\nКунги мусобақаларни ҳар доимгидек байдаркачиларимиз бошлаб беришди ва бирин-кетин медалларга сазовор бўлишди. 200 метр масофага ўтказилган баҳсларда ҳамюртимиз Дилноза Раҳматова маррага учинчи бўлиб етиб борди ва бронза медали билан тақдирланди. Бу ўйинларда бош соврин хитойлик, кумуш медаллар эса майдон эгаларига насиб этди.\nҲудди шу масофага жуфтликлар ўртасида ўтказилган баҳсларда терма жамоамиз аъзолари Артур Гулиев ва Элёржон Мамадалиев жуфтлиги маррага иккинчи бўлиб етиб келишди ва кумуш медалга сазовор бўлишди. Улар таъқибда хитойлик рақибаларидан атиги 0,14 сонияга ортда қолишди.\nЕкатерина Шубина ва Юлия Борзова жуфтлиги ҳам 500 метр масофага ўтказилган баҳсларда хитойлик рақибларидан бирозга ортда қолишди ва кумуш медаль билан тақдирланишди.\nНаталья Казанцева, Юлия Борзова, Екатерина Шубина, Ксения Кочнева тўртлиги 500 метр масофага ўтказилган баҳсларда маррага учинчи бўлиб етиб боришди ва бронза медалига сазовор бўлишди.\nЯккалик баҳсида 200 метр масофага старга чиққан Ольга Умаралиеванинг эса омади келмади.\nТриатлон бўйича финал баҳсларида қатнашган икки вакилимизнинг натижаси ҳам кўнгилдагидек бўлмади. Қизиқарли кечган баҳсларда вакилларимизда Александр Куришев 13-ўринни банд этган бўлса, Жавоҳир Юнусов афсуски, ўз иштирокини якунлай олмади.\nБугун дзюдочиларимизнинг ҳам куни эмас экан. Тўғри, вакилларимиз баҳсларни мезбонларга қарши бошлаб, ғалаба қозонишди, афсуски, жамоавий баҳсларнинг ярим финалида Ўзбекистон терма жамоаси қозоғистонлик рақибларга мағлуб бўлди. Шунда ҳам бронза медали учун курашишга имкон бор эди, бироқ полвонларимиз бронза медали учун ўтказилган жангда Жанубий Корея терма жамоасига мағлуб бўлишди.\nЎзбекистонлик спорт делегациясининг медалларни ҳали давом эттиришларига ишончлари комил эди. Буни боксчиларимиз амалга ошириши ҳеч кимда шубҳа қолдирмаганди. Сабаби, Осиё ўйинларига ташриф буюрган етти нафар боксчимизнинг бари финал баҳсларига етиб келишганди. Бугун ҳам етти нафаридан тенг ярмидан кўпи олтин медалли бўлишини ўзбекистонликлар эмас, балки бутун қитъа спорт мухлислари башорат қилган бўлса не ажаб.\nХуллас, дастлабки баҳсда, қачонки бокс терма жамоамизнинг етакчиларидан бири, Олимпия ўйинлари ғолиби Ҳасанбой Дўсматов рақибига ютқазиб қўйганда ҳам бошқаларга нисбатан ишонч ва умидларимиз сўнмади. 49 кг вазнда рингга чиққан Ҳасанбой ҳиндистонлик рақиби, Осиё чемпионати совриндори Амит Пангалга кичик ҳисобда имкониятни бой берди. Ваҳоланки, Ҳасанбой бу рақибини аввал Осиё ва жаҳон чемпионатида икки маротаба мағлуб этганди. Бу гал эса унинг омади келмади. Мазкур мағлубиятдан кейин Дўсматовда кутилмаганда ўз вазнини ўзгартириш фикри пайдо бўлди. У бундан кейинги мусобақаларда 52 кг вазнда рингга чиқишни режалаштира бошлади.\n52 кг вазнда жанг олиб борган Жасурбек Латипов филиппинлик рақиби Роген Ладонга ҳеч қандай имкон қолдирмади. Сабаби, беллашувнинг иккинчи раундида филиппинлик боксчининг жароҳати сабаб ҳакамлар жангни тўхтатишди. Ҳамюртимиз очколар ҳисобига кўра Осиё ўйинлари ғолибига айланди.\n56 кг вазнда шимолий кореялик Хё Нам Жога қарши жанг қилган Миразиз Мирзаҳалилов аввалига рақибини нокдаун ҳолатига туширди, кейин эса иккинчи раундда уни нокаутга учратди ва мусобақанинг олтин медалини қўлга киритди.\nНавбатдаги жанг ҳам бизга фақат кумуш медаль тақдим этди. 60 кг вазнда мўғулистонлик Тсендбаатар Ерденебатга қарши жанг олиб борган ўсмирлар ўртасидаги жаҳон чемпионати совриндори Шунқор Абдурасулов деярли тенг курашлар остида ўтган баҳсда ютуқни рақибига бериб қўйди ва кумуш медаль билан кифояланди.\nНавбатдаги учта жангнинг бари ҳамюртларимизнинг соф ғалабалри билан якун топди: Иқболжон Холдоров (64 кг) мўғулистонлик Чинзориг Баатарсухни, Бобоусмон Батуров (69 кг) қозоғистонлик Асланбек Шимбергеновни, Исроил Мадримов (75 кг) эса яна бир қозоғистонлик Абилхан Аманкулни мағлуб этишнинг уддасидан чиқишди ва Ўзбекистон делегациясининг олтин медаллар захирасини бойитишди. Қизиғи, сўнгги жангдаги жангчилар ўз давлатининг байроқдори бўлишганди, якунда эса Исроил байроқни бежиз кўтармаганини исботлади.\nБоксчиларимизнинг ушбу муваффақвиятларида мураббийлар Марат Қурбонов, Тўлқин Қиличев ва Раҳматжон Рўзиохуновнинг хизматлари катта эканлигини алоҳида таъкидлаш жоиз.\nКуннинг хушхабарлари шу билан чегараланмади, самбочиларимиз ҳам ўзларининг нималарга қодир эканликларини исботлашдилар. 90 кг вазнда гиламга чиққан Камолиддин Холмаматов финалда тожикистонлик Умид Ҳасанбековга қарши жанг қилди ва соф ғалабага эришди. Бу спортчиларимизнинг ушбу Осиё ўйинларидаги 21 олтин медали эди. Нилуфар Давлетова (68 кг) эса финалда қозоғистонлик рақибга қарши жанг қилди ва якунда кумуш медалли бўлди.\nБугун медаллар учун курашга киришган спортчиларимизни айни пайтда ҳам Индонезияда бўлиб турган футбол бўйича терма жамоамиз аъзолари қўллаб-қувватлаб туришганини қайд этиш жоиз. Футбол билан боғлиқ яна бир гап – куннинг сўнгги спорт ўйинлари сифатида футбол бўйича Жанубий Корея ва Япония олимпия терма жамоалари ўртасида ўтказилган финал учрашувини айнан ўзбекистонлик ҳакам бошқарди. Азиз Асимов бош ҳакамлик, Руслан Серазетдинов қанот ҳаками бўлган ўйинда қўшимча бўлимларда Жанубий Корея терма жамоаси 2:1 ҳисобида ғалаба қозониб, Осиё ўйинлари ғолиби бўлди. Эсингизда бўлса, 1994 йилги Осиё ўйинларида айнан Жанубий Кореяни ярим финалда мағлуб этган Ўзбекистон терма жамоаси якунда мусобақа ғолиби бўлганди. Бу гал эса айнан кореяликлар олимпиячиларимизни чорак финалда тўхтатиб қолдилар ва охир-оқибат мусобақа чемпиони бўлишди.\nБир сўз билан айтганда, Индонезиядаги қитъанинг энг нуфузли мусобақасида иштирок этиб, шода-шода медалларни қўлга киритаётган спортчиларимиз Мустақиллигимизнинг 27 йиллиги нишонлаётган дамларда ватандошларига чинакам байрам совғасини туҳфа этишди, этишмоқда.\nОсиё ўйинлари тугашига бир кун қолган бир пайтда Ўзбекистон спорт делегацияси 21 та олтин, 24 та кумуш ва 25 та бронза, жами 70 та медаль билан умумий ҳисобда бешинчи ўринда бормоқда. Турнир жадвалини ҳар доимгидек хитойликлар бошқаришяпти. Уларнинг ҳисобида шу кунгача 127 та олтин, 88 та кумуш ва 64 та бронза, жами 279 та медаль жамланди. Иккинчи ўринда бораётган Японияда 71 та олтин, 53 та кумуш ва 74 та бронза, жами 198 та медаль, учинчи ўриндаги Жанубий Корея термасида 48 та олтин, 56 та кумуш, 66 та бронза, жами 170 та медаль бор. Биздан бир поғона юқорида эса мусобақа мезбонлари индонезияликлар жой олиб туришибди. Уларнинг ихтиёрида 98 та медаль (31-23-43) мавжуд.\nМарказий Осиё давлатларидан Қозоғистон (14-16-43) термаси тўққизинчи, Қирғизистон (2-6-12) йигирма иккинчи, Тожикистон (0-4-3) ўттизинчи ва Туркманистон спорт делегацияси (0-1-2) ўттиз иккинчи ўринда бормоқда.


Профессор Юсри Жабр: Бу вирус лабораторияда ишлаб етиштирилган бир вирусдир. – Самарқанд – Ер юзининг сайқалидир…\nТуркия матбуот органларида шу сарлавҳада бир маълумот тарқатилди. Унинг интернет адреси: https://www.yeniakit.com.tr/haber/prof-dr-yusri-cebr-bu-virus-laboratuvar-ortaminda-uretilmis-bir-virustur-1157865.html\nБиз уни ўзбек туркчасига айлантириб қадрли ўқвчиларимиз диққатига ҳавола қилишни лозим кўрдик. Марҳамат унинг мазмуни билан танишинг ва ўзингиз учун хулосалар чиқаринг!\nДунёни салкам ваҳимага туширган коронавирус ҳақида проф. Юсри Жабр, “Бу вирус лабораторияда ишлаб етиштирилган бир вирусдир, бу ер юзидаги ёмонлик марказларидан бирининг ишидир. Бироқ бизни ва бутун оламни яратган эса Аллоҳу таолодир,” деди. Давом этиб, “Мусулмон Аллоҳга иймон келтирган кишидир. У ёлғон, кирли хабарларга эътибор қилмайди ва ўлимдан ҳам қўрқмайди. Чунки ўлим Яратганга қовушишдир. Ўлим Аллоҳнинг мўминга раҳматларидан биридир. Энг қимматли-қадрли ўлим, мусулмон бўлиб ўлишдир. Аммо кофир ва мушриклар ўлимдан жуда қўрқадилар. Мусулмон Аллоҳнинг қодарига рози ва мутмаиндир. Фақат касал бўлган мусулмон бошқалардан узоқ туради” ифодаларда бўлинди.\nХотиб проф. Юсри Жабрнинг хутба нуқти: хутбамнинг бир қисмини кейинги кунларда жуда ёйилиб кетаётган вирус балоси мавзусига қаратмоқчиман. Ҳаммасидан олдин эшитаётганимиз бу вирус сунъий бўлиб, лабораторияда ишлаб чиқилган бир жонивордир. Бу ер юзидаги шар-ёмонлик марказларидан бирининг “ижоди”дир. Яратувчи Аллоҳу таолодир. Бу вирусни ясаган, уни ясаётганида ўзини қўрий оладиган дорисини ҳам ясагандир. У ёмон ниятлилар, аввал дунёга ваҳима-қўрқув тарқатиб, кўпгина ўлишлар билан кишилар қўрқувини чўққига чиқариб, у дорини бадавлатларга жуда қиммат нархларда сотишни режалаштираяптилар. Шу йўл билан жуда катта фойдалар қўлга киритишмоқчилар. Албатта баъзи ғарибонлар ўлажаклардир. Чунки у зотларнинг қалбларида раҳматнинг изи ҳам йўқдир. Шу сабабдан қардошларим зинхор алданишга имкон берманг. Ёмонликни режалаштирганнинг ёмонлиги айланиб-айланиб охир оқибат у ёмонликни режалаштирганни ва уни амалга оширишга ҳаракат қилганнинг ўзини топади. Мақолда айтилгани сингари, “Бировга қазиган чуқурга, уни қазиганнинг ўзи тушади”.\nҚардошларим бизнинг вазифамиз нимадан иборатдир? Бу таҳлика, бу ҳақиқат билан юзлашмоқдир. Энг аввал қиладиганимиз иш, дезенфекцияга ишлатиладиган химикатларни ўринсиз исроф қилмасликдир, яъни уларни лозимидан ортиқча ишлатмаслик – тўкиб, сочмасликдир.\n“Сизларга тавсиям, спиртли(алкоголли) тазолавчиларни ишлатманглар!”.\nМен доктор(табиб)ман, аммо бугун ҳам уйимга спиртли тозалавчилар олганим йўқ. Уларни вужудингизда, қўлларингизда ва атрофингизда керагидан ортиқча ишлатманг. Яхшиси улардан фойдаланманг.\nБиламизки, вирус якка ўзи яшай олмайди!! У ҳужранинг ичига кириб олсагина яшай олади. Ҳужраларимиз атрофидаги фойдали бактерияларни ўлдурсак, вируснинг ҳужралашма эшигини очган бўламиз. Шунинг учун жоҳиллик қилиб, асло тозалик ашёларини ишлатганда бекорига уларни кўпроқ ишлатманг. Аслида бизга тоза ҳавонинг ўзи етарлидир. Аллоҳу таоло одамзоти вужудини кўзга кўринмайдиган микроб ва вируслардан қурийдиган фойдали бактериялар ҳам яратгандир. Теримизнинг бутун юзи фойдали батериялар билан қоплангандир. Бу бактериялар оғзимиздан овқат ўтиш, нафас олиш йўлини, ошқозон, ичаклар ва баданимизнинг бошқа ҳамма-ҳамма жойларини милиардларча фойдали бактария воситасида Роббимиз қўригандир. Ҳатто еганимиз емишнинг ахлат бўлиб чиқишидаги модданинг 20% еганимиз емиш, 10% ўлик ҳужралар ва 70% эса фойдали бактериялардир.\nБу фойдали микроблар вужудимизга келган вирус ва зарарли микроблардан бизни қўрийдилар. Биз мусулмонлар кунда беш марта сув билан таҳорат оламиз, сув эса фойдали бактерияларни ўлдирмайди. Овқат ейишдан аввал ва сўнгра қўлларимизни совун билан ювмасак ҳам бўади. Чунки ортиқча совун ва дезенфикциялавчи модда қўлланиши вужудимиздаги фойдали бактерияларни ўлдиради ва вужудимизни қўруқчисиз қолдиради. Вужудимиз қурийди ва вирус, микробларга қарши қўрувчисиз қолади. Ютунганимизда туфругимиз, ичидаги фойдали батерияларлар оғзимизни ва буғозимизни қўриш вазифасини бажарадилар, ҳеч вақт оғзингизга тозалавчи моддаларни уфламанг, чунки шундай қилсангиз фойдали бактерияларни ўлдирасиз, вируслар учун эшикларни қоровул аскарсиз қолдирган бўласиз. Шунинг учун мисвок ишлатишингиз етарлидир.\nВирус ва микроблар ош қозондан соғ–соғлом чиқа олмайдилар.\nОғзимизга кирадиган зарарли микроб ва бактериялар тупурик воситасида меъдага ташинади, меъдада эса турли хил зарарли вирус ва микробларни ўлдирадиган ошқозон суви бордир. Шу сабаб вирус ва микроблар ошқозондан соғлом чиқа олмайдилар. Оғзимизни, бурнумизни сув билан яхшилаб чайқаб тозалашимиз кифоядир. Тишларимизнинг ораларини тозалаш учун эса мисвоқ ишлатиш етарлидир. Эй одамизот, Улуғ Роббимиз сени қўриқлаш учун на қадар буюк бир қўшин тайёрлаб қўйганининг фарқида ҳам эмассан.\n“Эҳтиёт бўлинг! Вужудни қўриш учун Аллоҳ яратган системани ортиқча тозалик моддалари, материалларини қўллаш билан бузманг!”\nМикроскоп билан ётиғинг устига бир қарасанг-да, унинг устидаги ҳашоратларни кўра олсанг эди, у ётиққа бошингни яна бир марта ҳеч ҳам қўймаган бўлардинг. Ҳа, шундай экан, йилларча ўша ёстиқда ётиб ухлайсан, аммо нега касал бўлмайсан? Чунки Буюк Аллоҳ сени ўша бактериялар ёрдамида қўрийди. Ҳа, Аллоҳ сени қўриётир. Асло, Аллоҳнинг вужудингни қўриш учун ҳозирлаган системани керагидан ортиқча тозалик моддалари, материалларини қўллаш билан бузма! Бу дезинфекциялавчиларни ишлаб чиқарган фирмалар, кишиларни шундай жаҳолатда қолишларини ва у моддаларини ишлаб чиқаришда давом қилишни исташмоқдалар. Чунки улар бу моддаларнинг кишиларга ва атрофга қандай зарар келтиришларини ҳеч ҳам ўйламайдилар. Дори-дармон аталмишлар ҳам худди шундай илк чиқарилганларида хоридор кўпайсин деган мақсадда анчагина арзон нархларда чиқарилади. Бироз кейинроқ эса, бу дорилар халқаро дори-дармон мафиясининг қўлига ўтади ва ўта қиммат нархларда, ўрмиёна меҳнаткашнинг сотиб ололмайдиган баҳоларда сотила бошланадилар. Бу дориларни фақат бадавлатларгина харит қилишлари мумкин бўлади. Демак улар фақат бадавлат кишилар учун ишлаб чиқарилмоқдирлар. Афсуслар бўлсинки, кунимизда шар-ёмонлик марказлари хайрга ғолиб вазиятдадир. Бу албатта қиёматнинг аломатларидандир. Бизнинг вазифамиз қаллобларга арашмасликдир.\n“Соғлом кишилар жумага чиқиша оладилар.”\nКасал бўлмаган кишиларни уйларига қамалиб ўтиришларига ҳажот йўқдир. Улар ишлари билан бемалол машғул бўлсинлар. Касаллар, харорати юксак бўлганлар, ичи кетаётганлар ўзларини соғайишганларига қадар уйларида қолиб соғайишларини кутсинлар, сочоқлари ва бошқа ашёларини бошқалардан ажратсинлар. Бундай ҳолларга аслида нормал кунларда ҳам диққат этишимиз лозимдир. Уйдаги кишилар билан ҳам кўришмаслик яхшидир. Соғлом кишилар масжитларга боришлари мумкин. Фақат касаллар, тумови, гриппи борлар уйларида намозларини ўқиш-адо этсалар бўлади. Ҳар қандай бир вазиятда ибодатимизни адо этиш мажбуриятидамиз. Ўринсиз қўрқишга, андишага ҳеч ҳам керак эмас. Манбаси аниқ бўлмаган матбуот органларининг хабарларига асосланиб кишилар орасида андиша ва қўрқув тарқатманглар, уларга ишонманглар.\n“Вирус табиатига кўра, ўлдирувчи эмасдир”.\nБугун дунёда тарқалаётган кўпинча ёлғон хабарлар билан одамлар бир-бирларини қўрқитиб, андишалантирмоқдалар. Билишимиз лозим бўлган маълумот эса, вирус жонли ҳужра ичида яшайди. Масалан, грипп орамизда жуда кўп йиллардан буён яшайди ва бошқа касалликларга мубтало бўлганларга ҳам таъсир қилади. “Вирус табиатига кўра ўлдирувчи жмасдир!!!!” Вирусни вужудга киргизилганда, вужуд уни 5 кунда ўлдиради ва йўқ қилади!!! Вирус оғиз, бурун орқали вужудимизга кириб, буғиз йўли орқали ўпкага жойлашади ва кишини роҳатсиз қила бошлайди. Вужуд эса, у вирус учун антивирус ишлаб чиқаради ва 5 кун ичида уни ўлдириб йўқ қилади. Аммо шунга қарамасдан киши ўзида чарчоқ, ҳарорат ва кўнгулғиралиги ҳис қилаётган бўлса, киши ўзини уйда карантинга олиши лозим, яъни ҳамма нарсаларини бошқа уй аъзоларидан ажратиши лозим. Ёз келиб ҳаволар иссиганидан сўнгра, иссиқ ҳаво бу вирусни якка ўзи йўқотиб юборади. Ўлаётганларнинг сони ортиши эса, фақат коронавирусдан ўлганлар ҳисобига эмас, балки одатда кексайиб қолиб, бошқа эски касалликлари сабаби билан ўлганлар ҳисобига ҳам бўлаяпти.\n“Мусулмон кишиси кирли, ёлғон хабарларга эътибор қилмайди”.\nМусулмон Аллоҳга иймон келтирган кишидир. У кирли хабарларга эътибор қилмайди ва ўлимдан ҳам қўрқмайди. Чунки ўлим Яратганга эришишдир. Ўлим Аллоҳнинг мўминга бир раҳматидир. Энг яхши ўлим мусулмон бўлиб ўлишдир. Бироқ кофир ва мушриклар ўлимдан жуда қўрқадилар ва ҳеч ўлишни истамайдилар. Мусулмон Аллоҳнинг қодарига рози ва мутмоиндир. Фақат касал бўлсангиз бошқаларга зарар бермаслик учун ўзингизни улардан узоқ тутинг. Суюқ нарсалар қабул қилиб турингки, буғозингиз қуриб қолмасин. Рутубат(намлик) вирусни ўлдиради, қуруқлик уни қувватлантиради. Айниқса боболаримиздан ўрганимиз иссиқ чой ичиладиганларнинг қўлланишини кўпайтирайлик. (Арпабодиён, иҳламур(жўка япроғи) чойлари, бал, седана ва бошқа шу каби ўт ва ўсимликлардан тайёрланган суюқликларни ичиб вужуд тиранишимизни кучлантиришимиз керак. Жисмоний ҳаракатлар воситасида қон айланиш ҳаракатини тезлаштириб, вужудимиз жонли-ҳаракатли бўлишини таъминлаб турайлик. Кўп уйқу ва танбалликдан сақланмоғимиз лозим. Кучли, соғлом мусулмон, кучсиз-заиф мусулмондан хайрлидир. Аллоҳга дуода бўлиб, кунларимизнинг хавфсиз, хайрли ва баракатли кечишини тилайлик. Аллоҳ, ота-оналаримизни бизга боғишласин … Амин.


Сўхда ходимнинг 2 йил аввалги 4 млн. сўм иш ҳақи ундириб берилди - Zamin.uz\nСўхда ходимнинг 2 йил аввалги 4 млн. сўм иш ҳақи ундириб берилди\nСўх тумани Ровон қишлоғида яшовчи М.Ахмадалиев 2019 йил июль ойида “Тоза ҳудуд” ДУК Сўх туман бўлимида ишчи вазифасига ишга кириб, октябрь ойига қадар 4 ой давомида меҳнат қилган бўлишига қарамасдан унга иш ҳақлари тўлаб берилмаган.\nБир неча маротаба “Тоза ҳудуд” ДУК раҳбариятига мурожаатлари жавобсиз қолди. Сўх туман Адлия бўлимига қилган мурожаатидан сўнг фуқаролик ишлари бўйича Сўх туман судида 11.06.2021 йилда иш кўриб чиқилиб, 2019 йил июль-октябрь ойлари учун жами 4 089 568 сўм ундириш белгиланган.\nМажбурий ижро бюроси Фарғона шаҳар бўлимига 23.06.2021 йилда суд қарори ижро учун келиб тушгандан сўнг дарҳол иш ҳақини тўлаб бериш ҳақида қарздор “Тоза ҳудуд” ДУК раҳбари номига талабнома юборилган.\nБироқ, қарздор ихтиёрий равишда иш ҳақини тўлаб бермаганлиги сабабли мажбурий ижро ҳаракатлари ўтказиш орқали 4 млн. 89 минг сўм иш ҳақи ундириб берилиши билан бирга ижро ҳужжати ўз вақтида бажарилмаганлиги сабабли 204 478 сўм ижро йиғими ундирилган. “Замин” янгиликларини “Facebook”да кузатиб боринг\nЯнгиликлар » Жамият » Сўхда ходимнинг 2 йил аввалги 4 млн. сўм иш ҳақи ундириб берилди


Ички Ишлар Вазири Пўлат Бобожонов Кореянинг Миллий Полиция Агентлиги Бош Комиссари Ким Чанг Йонг билан кўришгани ҳақида - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n21:44 - Ички Ишлар Вазири Пўлат Бобожонов Кореянинг Миллий Полиция Агентлиги Бош Комиссари Ким Чанг Йонг билан кўришгани ҳақида\nКорея Республикаси Миллий Полиция Агентлиги Бош Комиссари Ким Чанг Йонг бошчилигидаги делегация ва Ўзбекистон Ички Ишлар Вазири, генерал-лейтенант Пўлат Бобожонов ўртасида учрашув бўлиб ўтгани ҳақида бу вазирликнинг Ахборот Хизмати хабар берибди.\nҚайд этилишича, учрашувда идоралар ўртасидаги жамоат хавфсизлигини таъминлаш, терроризм, экстремизм, кибер жиноятлар, одам савдоси ва гиёҳванд моддаларнинг ноқонуний айланишига қарши курашда ҳамкорлик қилиш, доимий маслаҳатлашувларни йўлга қўйиш орқали ўзаро тажриба алмашиш, кадрлар тайёрлаш ва қайта тайёрлаш ҳамда уларнинг малакасини ошириш соҳасида ҳамкорлик алоқаларини фаоллаштириш бўйича келгусидаги вазифалар режалаштириб олинган.\nШу куни Корея Республикаси Корея Миллий Полиция Агентлиги Ўзбекистон Республикаси ИИВ, Миллий Гвардия ўртасида икки ва кўп томонлама ҳужжатларни имзолаш маросими ўтказилган.\nТадбирда қуйидагилар имзоланибди:\n- Ўзбекистон Республикаси Ички Ишлар Вазирлиги билан Корея Республикаси Корея Миллий Полиция Агентлиги ўртасида ҳамкорлик тўғрисидаги келишув;\n- Ўзбекистон Республикаси Миллий Гвардияси ва Корея Республикаси Корея Миллий Полиция Агентлиги ўртасида ўзаро англашув меморандуми;\n- Ўзбекистон Республикаси Ички Ишлар Вазирлиги Академияси билан Корея Республикаси Корея Миллий Полиция Университети ўртасидаги англашув меморандуми;\n- Ўзбекистон Республикаси Жамоат Хавфсизлиги Университети Корея Республикаси Корея Миллий Полиция Университети ўртасида ўзаро англашув меморандуми;\n- Ўзбекистон Республикаси ИИВ ва Миллий Гвардияси билан Корея Республикаси Корея Миллий Полиция Агентлиги ўртасида амалий ҳамкорлик бўйича тадбирлар режаси (“Йўл харитаси”).\nХуллас, бугун ҳам икки давлатнинг махсус хизматлари раҳбарлари ҳам учрашув ўтказибдилар, керакли ҳужжатларни имзолабдилар. Кўриб турибсизки, икки тараф МЕМОРАНДУМлар имзолаш билан шуғулланибдилар.


Дель Пьеро касалхонага тушиб қолди - xabar.uz\nДель Пьеро касалхонага тушиб қолди\nТуриннинг «Ювентус» клуби ҳамда Италия терма жамоаси собиқ ҳужумчиси Алессандро Дель Пьеро Лос-Анжелесдаги шифохонага ётқизилди. 45 ёшли собиқ футболчи буйракларидаги тошдан азият чекмоқда.\n«Уч миллиметрлик увоқ шунча ташвиш келтиришини ҳеч ақлимга сиғдира олмаяпман», — деб ёзди футболчининг ўзи «Instagram»да.\nЭслатиб ўтамиз, Дель Пьеро «оқ-қоралар» либосида 19 йил давомида (1993—2012 йиллар) майдонга тушган. «Ювентус» билан барча турнирларда 706 та ўйин ўтказиб, 290 та гол урган, 81 та голли узатмани амалга оширган.\nИталия терма жамоасида эса 91 та ўйини ва 27 та голи ва албатта, 2006 йилги жаҳон чемпионлиги билан эсда қолган.\nКоронавирус 23/04, 23:57\nСобиқ футболчилар ўтказган акция 4 та «Тез ёрдам» машинасига етадиган пул тўплаб берди


Арманлар қатлиомининг 100 йиллиги маросимида Франция ва Россия раҳбарлари иштирок этди\n26 ноябр 2020, Тошкент вақти: 09:05\nЕреван, 24 апрель, 2015 йил.\nРоссия ва Франция президентлари 24 апрель куни Усмонли империяси томонидан 1,5 миллионгача арманлар ўлдирилишининг 100 йиллигига бағишланган маросимда қатнашиш учун Ереванга келишди. Арманистон пойтахтида 1915 йилда рўй берган қатлиом қурбонларини хотирлаш маросимига дуёнинг бошқа мамлакатларидан ҳам расмийлар келишди. 24 апрель оммавий қирғин бошланган кун сифатида хотирланади ва кўпчилик тарафидан “геноцид”, деб қаралади.\nТуркия бу воқеаларга нисбатан “геноцид” атамасининг ишлатилишига қарши чиқади. Туркия томони ҳалок бўлганлар сони бўрттирилгани ва қурбонларининг кўпчилиги фуқаролар уруши ва тартибсизликлар оқибатида нобуд бўлганини айтади.\nЕреванда ўтган маросимда Франция Президенти Франсуа Олланд Туркиянинг қатлиомни “геноцид” сифатида эътироф этишдан бош тортаётганини назарда тутган ҳолда, Анқарани “бошқача сўзларни” ишлатишга чақирди.\nРоссия Президенти Владимир Путин ҳам маросимда чиқиш қилиб, миллатчилик ва “Русофобия”дан огоҳлантиргани Украинанинг ғарбпараст ҳукуматига қаратилган танқид сифатида қабул қилинди.\nАрманистон Президенти Серж Саркисян эса қатлиомнинг “геноцид” ўлароқ тан олиниши борасида сўнгги пайтда амалга оширилган қадамлар “100 йиллик инкор қоронғулигини тугатади”, дея умид билдирди.


Умрим бўйи бой бўлиш йўлларини излаб тополмай, охир, «тақдиримда бойлиқ ёзилмағон экан» деб юрган эдимки, тўйқусдан ўктабр ўзгариши воқеъ бўлуб, болшевиклар ҳукм сура бошладилар. Кўб вақт ўтмадиким, булар турли газета ва китоблар чиқариб, халқни болшевикликка ташвиқ эта бошладилар. Бошқа ёқдан, эшонларимизга ўхшаш: «Дунё ҳаром, пул бекор, бойлар золим, қонхўр!» деб бойнамоларимизни эзишга тутиндилар...\nМаслакдош мусулмон, болшевик ўртоқларимнинг баъзилари ҳолиға диққат билан қарасам, зоҳиран булар ҳам мен билан баробар ойлиқ оладурлар. Лекин ҳақиқатдан димоғлари чоқ, бош-оёқ кийимлари «золим Николай»нинг генеролларида ҳам йўқ...Ишларига кўз солсам: далага ҳар бир овга чиққанларида «музаффар ва мансур» бўлиб қай-тиб келарлар. Сўнгра ўзлари истаган хотин-қизларини миллиардларча сўм харажот билан тўй қилиб олиб, кайф-сафо этарлар. Болшевик закунида ичкилик ҳаром бўлса-да, булар ҳийлаи шаръий топиб, сув ўрнида коняк ичарлар.\nБу ишлар мени ҳайратга солди. Бой бўлмоқ савдоси яна бошимга тушди. Бир дўстимнинг кенгаши билан дўкон очдим, аммо сармоядан асар, савдодан давлат йўқ. Баъзан кунлик нон ва чойни «ҳарифона» тариқаси билан топиб ўтказаман...Натижада, яна очлиқ, яна яланғочлиқ.


Президентнинг кичик вакили бошқараётган ҳокимият – Отабек Сатторийнинг сўзлари ассосиз эканлиги бўйича баёнот берди - EFFECT.UZ\nМаълумки, блогер Отабек Сатторийнинг апелляция иши Самарқанд вилоят суди жиноят ишлари бўйича судлов ҳайъати томонидан кўрилиши белгиланган эди. Кейинроқ суд иши Термиз шаҳрида ўтказилиши маълум бўлди.\nХабарингиз бор, 29 июнь соат 11.00 дан бошлаб Сурхондарё вилояти Термиз шаҳар суди биносида судланувчи Отабек Сатторийга оид жиноят ишини апелляция инстанциясида кўриб чиқиш бўйича очиқ суд жараёни бошланди. Суд таннафус олиб, кейинги суд мажлиси 2021 йил 30 июнь куни соат 10:00 га қолдирилди. 30 июнь куни апелляция суди давом эттирилди.\nДастлаб, ОАВ ходимларига жараёнларни жонли равишда халққа етказишга рухсат берилди. Аммо суд ҳайъати орада танаффус эълон қилиб, кейинги жараёнларни жонли эфирда узатишга рухсат бермади.\nСудда Отабек Сатторийга сўз берилганида у:\n“Дом масаласида Исроил Ҳудойбердиев билан умуман учрашмаганман. Негаки, унинг ҳарактерини жуда яхши биламан. Ҳатто онамни сарсон қилган. Туркияга кетганимдан кейин, пайтдан фойдаланиб, уйимизни батамом деразаларини олиб шефирларигача очиб ташлаган.\n20 киши бўлиб уйимизга боришган. Онамни қўрқитиб, келишув битимига қўл қўйдириб олган. Ҳокимнинг ҳаракатини умуман тушунмаяпман. 9 ойдан кейин менинг устимдан ёзяпти. Термиздаги 300 минг аҳолини бошқариб турган одамнинг бундай ҳаракатларидан кейин қандай қилиб уни ҳоким деб айтаман. Кўчалар асфальт қилинмаганини ёзганим унинг шаънига доғ бўлган экан!” – дея суд раисига кўрсатма берди.\nТермиз шаҳар ҳокимлиги Effect.uz’да эълон қилинган Блогер Отабек Сатторийнинг ушбу сўзлари асоссиз эканлиги бўйича баёнот берган. Жумладан:\n“Термиз шаҳар ҳокимлиги 2021 йилнинг 30 июнь куни Effect.uz сайтида “Онамни қўрқитиб, келишув битимига қўл қўйдириб олган!” – Отабек Сатторий апелляция судида Термиз шаҳар ҳокими ҳақида гапирди” сарлавҳа остида эълон қилинган мақола юзасидан қуйидагиларни маълум қилади.\nМазкур ҳолат бўйича Сурхондарё вилояти Музработ туманида бўлиб ўтган ЖИБ судида масалага ойдинлик киритилган.\nУшбу жараён бўйича фуқаро Х.Исломова (Отабек сатторийнинг онаси)га келишув битими тузилишида ҳеч қандай босим ёки тазйиқ, ёҳуд қўрқитиш орқали имзо қўйдирилганлиги ҳақидаги важлар асоссиз эканлигини маълум қиламиз.\nКелишув битими тарафларнинг ўзаро келишувига асосан амалдаги қонунчиликка мувофиқ тузилганлигини билдирамиз!”, – дейилади Термиз шаҳар ҳокимлиги баёнотида.\nТаъкидлаш керакки, шу йилнинг 2 июль куни Термиз шаҳрида блогер Отабек Сатторийга оид иш бўйича апелляция судининг навбатдаги жараёнида Термиз шаҳар ҳокими Исроил Худойбердиев ўз анъанасига содиқ қолган ҳолда масофавий тарзда кўрсатма берда ва Отабек Сатторийнинг адвокати Умид Давлатовнинг саволларига жавоб қайтарди.\nАдвокатнинг “Отабек Сатторийга уй бериш таклифи кимдан чиққан?”, – деган саволига ўзини Президентнинг кичик вакили сифатида атаган Термиз шаҳар ҳокими блогер Отабек Сатторийнинг ҳам баъзи “шантаж”лари борлигини қўшимча қилиб, қуйидагича жавоб берган эди:\n“Мендан чиққан. Отабек Сатторийнинг 11 хонали уйи бузилганидан сўнг, у баҳолангач битта бир хонали ва битта икки хонали уй ажратиб берилиши назарда тутилган эди. Отабек Сатторий томонидан менга ё икки хона, ё уч хонали уй берасан деб бу рад этилганидан кейин биз қайта келишув битими қилганмиз. Бугунги кунда ҳам Термиз шаҳрида 471 та хонадон сотилмасдан турибди. Жуда кўп қурувчилар қийин аҳволга тушиб қолган. Биласиз, хонадон сотилмаганидан кейин банкда фоизлар ошиб кетаверади. Бунинг ечими сифатида ҳар қандай қурувчи ҳам уйининг сотилишини ўйлаб, банкдан бўлиб-бўлиб тўланса ҳам мижозни қўйиб юбормасликка интилади.\nАммо Сатторийнинг ўзи келишув битимини рад қилиб, тўловни амалга оширмасликка аҳд қилган. Қурувчи сабабини сўраб борганида, қурувчининг ўзини ҳам видеога олиб, тўполон қилиб, “шантаж” йўлига ўтганидан сўнг, вазият мана шу даражагача етиб келган. Қиш қандай оғир келган эди. Ўша пайтда табиийки, 15 даража совуқларда газ узилиш ҳолатлари учраб туради. Термиз шаҳрида муаммолар бўлди. Президеннт ҳам видеоселектор йиғилишини ўтказди. Отабекка шахсан ўзим тушунтирганман секин-секин бўлади ҳаммаси, 30 йилда бўлмаган ўзгаришлар бўляпти деганман. Шундан кейин ҳам бутун халқни қўзғаб, ҳокимиятга қарши қилиб, порталга юзтадан, ҳокимиятга икки юзтадан шикоятлар. Президентнинг кичкина вакилиман мен ҳам.\nҲокимият вакилига нисбатан, ҳокимга нисбатан бутун шаҳар нафратини уйғотишга сабабчи бўлди. Қанча марталаб ўзига тушунтирдим. Секин-секин бўлади ҳаммаси деб. 3 йил ичида 15 минг хонадон жой билан таъминланди. Ахир, ижобий ўзгаришлар ҳам бўляпти-ку. Шахсга боғлиқ эмас-да, бу муаммолар. Қаерда муаммо йўқ? Келтира оласизми? Шаҳарни, ҳокимни қанча ёмон кўрсатгани билан ҳамма нарса қўлимда эмас-ку. Халқ кўтарилса яхшими? Блогерликнинг ҳам этикаси бўлади. 150 дан ортиқ негатив пост чиқарди.\nБутун Республикага шарманда бўлдик. Ҳар бир чиқаётган негатив постга админстрация ва биздан юқори ваколатдагиларга жавоб берамиз. Бир хил мурожаатни қайта-қайта йўллаган билан ҳеч нарса ўзгармаслигини мен кўп бора тушунтирганман. Бу бўйича, бизга ултиматум қўйиб, “шантаж” қилган видеолар ҳам жўнатилган. Уни ҳам судга тақдим қилганмиз” – дейди Термиз шаҳар ҳокими И.Б.Худойбердиев.\nМаълумот ўрнида айтиш керакки, сурхондарёлик блогерга дастлаб, Жиноят ишлари бўйича Музработ туман судининг 2021 йил 10 майдаги ҳукмига кўра, О. Сатторий Жиноят кодексининг 139-моддаси (туҳмат) 3-қисми “а”, “г” бандлари ва 165-моддаси (товламачилик) 3-қисми “а” бандида назарда тутилган жиноятларни содир этганликда айбли деб топилиб, унга Жиноят кодексининг 57-моддаси (енгилроқ жазо тайинлаш) қўллаб, 59-моддаси (бир неча жиноят содир этганлик учун жазо тайинлаш) ва 61-моддаси (жазоларни қўшишнинг ҳисоблаш қоидалари) га асосан тайинланган жазоларни қисман қўшиш йўли билан узил-кесил 6 йил 6 ой муддатга озодликдан маҳрум қилиш жазоси тайинланган.\n2021 йил 15 июль куни эса О.Сатторийга нисбатан апелляция суд ҳукми эълон қилинди. Суд ҳукмига кўра, Маърифат маҳалласида жойлашган сотиб олинган уйлар судланувчига қайтарилди. Жиноят ишлари бўйича Музработ туман суди томонидан қабул қилинган ҳукмнинг бошқа қисмлари эса ўзгаришсиз қолдирилди. Отабек Сатторийга берилган 6 йилу 6 ой жазо муддати ўзгаришсиз қолдирилди. Жазо ўташ муддати 2021 йил 30 январь кунидан ҳисобланиши белгиланди.\nTeglar:Termiz, Адолат қалқони, Музработ туман суди, Отабек Сатторий, Самарқанд вилоят суди